Мен ҳеч нимани кўрганим йўқ, Сен менга ҳеч нимани кўрсатмадинг! « Ўзбекистон Халқ Ҳаракати\nМен ҳеч нимани кўрганим йўқ, Сен менга ҳеч нимани кўрсатмадинг!\n03 January 2018 - 7:00\nШоу базм билан аралаш-қуралаш амалиёт туни билан давом этти. Барчаси, гўё Тўра-бўра тоғларида содир бўлаётганди.\nҒорнинг ўртасидаги устунга занжирлар билан боғланган Жак Андирсон билан Аббос Қасрий ўтган кунлар ичида чўпдай озиб кетганди. Уларнинг соч-соқоллари ўсиб, туриш турмушлари маймунларникига менгзаб қолганди. Сурункали қийноқлар, совуқ ва зах хона уларни адойи тамом қилганди. Уларнинг оёқлари учида она-бола – Марусия билан Бахшиллони тиз чўктириб қўйгандилар. Осилган қовоқлари кўзларини ёпиб турган кампирнинг ичидан нималар кечаётганини билиб бўлмасди. Аммо, қўрққанидан титраб кетаётган Бахшиллонинг иштонини ҳўллаб қўйгани аниқ эди. Гаровдагиларнинг гир-атрофида столларни тизиб, устини турли-туман овқатларга тўлдириб ташлаган эдилар. Бутунича пиширилган чўчқа боласи дейсизми, товуқ ёхуд бузоқ гўштию, қази-қарта дейсизми, нимани истасангиз дастурхонда муҳайё эди. Ичимликларнинг турини санаб, саноғига етиб бўлмасди. Бўкиб еб-ичиб, жазмани ролини ижро этаётган икки қизи билан рақсга тушаётган Бин Лодиннинг кайфияти аъло эди.\n– Нарироқ туринглар. Дуйсенбайлигимни билиб қолишади, – дея, у ҳар замон-ҳар замон икки танқўриқчисини ёнидан ҳайдарди.\nХира пашшадай атрофида уймаланиб ўрганиб қолган танқўриқчилари бирпас ўтиб, яна уни ўраб олардилар. Буни кўриб, жазмани ролини ўйнаётган қизларининг жонлари чиқарди. Улар Тайсиндан ажралганларидан буён, эркакка тўймаган эдилар. Ароқ ичавериб, ақллари шошган опа-сингиллар, шу учун ҳам додаларини ийдиришга тиришаётган эдилар. Боши уларнинг елкасидан келадиган додалари, уларнинг кўксига юзини босиб, тугмаларидан сўргани-сўрган эди. Дода Оқгул баркашда олиб келган рюмкадаги вискини отиб олиб ҳам, дастурхон тўла ноз-неъматларга боқмай, уларнинг тугмасидан ўпиб газак этарди. Опа-сингилларнинг орқасида тўстувак кўтариб юрган Гулисипса, бўш рюмкани чиқинди халтасига тиққач:\n– Вой, ўлмасам, нималар бўлаяпти! – дерди, қоғозсочиқни юзига парда этиб. – Ота билан қизларнинг ачом-ачом этиб, ўпишишини қаранг. Мени, бундай қилиб ўзимни эрим ҳам ўпмаган. Мен ҳам эримга бунақанги қилиб қичиғимни суртмас эдим. Гўрсўхта эрим, бир этак баландли-пешли болаларим бор. Ўзинг сақла, Парвардигор. Мен ҳеч нимани кўрганим йўқ, Сен менга ҳеч нимани кўрсатмадинг! Қозоқ-қозоқ қарсилдоқ, Бултур бердим, бир улоқ, Қани менга қовурдоқ?!…\nУни эшитиб юраги жўш урган Бин Лодин, қизларини суриб ташлаб, елкасидаги автоматни олардида, Жак Андирсон билан Аббос Қасрийга ўқтарди.\n– Пулни қачон топасизлар! – дея уларнинг бошларига автоматнинг қўндоғи билан туртиб, бечораларни тинмасдан азоблашга тушарди.\n– Амриқодан ёрдам сўраб мурожаат қилинглар дерди! – Амриқо призиденти ролини ижро этаётган хавфсизлик хизмати бошлиғи, гаровдагиларга. – Сизларга Амриқо ёрдам кўрсатмаса, бошқа биров ёрдам бера олмайди.\n– Менга барибир! – дерди қутуриб кетган Бин Лодин. – Менга айтилган пулни тўлашса, бас. У Амриқо бўладими, Русия ёхуд Хитой бўладими, така бўлсин, сут берсин. Қолганининг қизиғи йўқ!\n– Амриқо, денглар, Амриқо! – дерди тағин хавфсизлик хизмати бошлиғи. – Барибир ҳаммасининг орқасида Исроил турипти. Ким нима деса десин. “Ўнг қанот ҳам” “чап қанот ҳам” барибир унга тегишли. У нима деса, шу бўлади.\n– Бас, қил! – дерди шифтга тариллатиб ўқ узган Бин Лодин. – Амриқонинг президенти эканман, дея, мен билан ҳазиллаша кўрма. “Эгизак”ларингни ер юзидан гумдон қилганим сингари Капитолинг билан Пентагонингни ҳам ер юзидан супуриб ташлашга қурбим етади ҳали. Нима, мени ўлди деганларига ишониб юрипсанми, говкалла? Ҳозир, менга пул зарур, пул. Мани-мани-и, тушундингми, бовурим!\n– Тушундим! – дерди кўксига қўлини қўйган Амриқо президенти. – Сиз нима десангиз, шу бўлади. Қолганига тупурганман!\nБин Лоддиннинг ишончли кимсаси ролини ўйнаётган бош боқон думини тиклаб, “шундай бўлсин” дегандай, Амриқо президентига сўйлоқ тишларини кўрсатиб, ириллаб қўйди.\nЧўкка тушиб ўтирган Марусияга барибир эди. Шу Худо қарғаган жойлардан бир илож қилиб чиқса, бошқа бир юртларга қочиб кетиш ҳақида хаёл сурарди. Ўткунчи ҳаётда инсоннинг Аллоҳ инъом этган эркини ўзига ўхшаган бошқа бировга ўғирлатиб яшаши мумкинлигини у тассаввурига сиғдира олмасди. У умри бино бўлиб бу каби хўрлик тортмаган бўлсада, ўзини йўқотиб ҳам қўяётгани йўқ эди. Ҳамма уни чувринди, исқирт бир аёл деб ўйлаган билан, унинг бошқалардан афзал жиҳатлари бир мунча кўпроқ эди. Кичик ва чегараланган бўлса ҳам, мақсади сарҳадлари ва ҳаёти чегараларида унинг ўзи учун муққаддас идеаллари бор эди.\nЎлимини бўйнига олган Бахшилло, дамини ичига ютиб йиғлагани-йиғлаган эди. Баҳром билан дастурхонни суяк-сирноқдан тозалаб юриган Тўрабика, аҳволини кўриб, унинг қулоғига:\n– Қозоқнинг итига дум бўлмай ўлгур, қилмишингга яраша! – дея шивирлаб ўтарди. – Этган топади, эккан ўради. Яхшилик ҳам, ёмонлик ҳам бировга эрта, бировга кеч келади. Сабр эт, бундан сатта баттарларини кўрасан!\nТонгга яқин додаларини ётоқхоналарига авраб олиб кирган опа-сингиллар, уни ечинтириб, Тарлонни зўрлаган каби зўрламоқчи бўлдилар. Уларнинг мақсадларини аллақачон англаб етган бош боқон, хонага кирмасдан эшик орқасида қолди. Ичиб маст бўлган Дуйсенбайнинг қўриқчилари, “Қачон пулни қайтарасан”, дея Жак Андирсон билан Аббос Қасрийни қийноққа солиш билан оввора эдилар. Ичавериб карахт бўлиб қолган Дуйсенбай, бошида нима бўлаётганини тушунмади. Қизлари уни қип-ялонғоч қилиб, оёқларини кўтариб қулоқларига босганда, кўксига сиғмаган қорни сиқилиб, варанглатиб ел қўйворди. Ҳамиша улушини биринчи оладиган Батангулнинг кўкси, додаси елига нишон бўлди шекилли, у учиб бориб шифтга ёпишдида, қайтиб келиб кети билан унинг қорнига тушди. Дуйсенбайнинг ғуббабоғи ушламади. Бор егани уриб чиқиб, кичик қизини деворга ёпиштиргач, устидан шуваб ташлади. Сатангулнинг девордан тўрт панжаси билан чотининг орасига қисган думининг учи чиқиб қолди. Нима бўлганини тушунмай қолган Дуйсенбай, тура-сола долонга пилдираб чиқди. Қип-яланғоч вужуди қўл-оёқ билан қош-қовоқ битган турвузга ўхшарди. Унга биринчи рўпара бўлган кимса, хавфсизлик хизмати генерали бўлди.\n– Сен Амриқонинг президентиман, дегандингми? – дея, сўради ундан у.\n– Ҳа! – деди генерал нима дейишни билмай.\nДуйсенбай Бин Лодин қиёфасидан ўзининг қиёфасига қайтгани билан ҳали амалиёт охирига етмаганди. У “йўқ” деса, Дуйсенбай уни жазолаши мумкин эди.\n– Мени ўлдирган ҳам сенмидинг?\n– “Чап қанот”нинг буйруғини бажаришга мажбур эдим, Бин Лодин жаноблари. Иложи бўлса, мени кечиринг. Қайтиб бунақанги номаъқулчилик такрорланмайди.\n– Мурдамни нима қилдиларинг?\n– Тобутга солиб, океанга чўктирдик. Барчаси ислом қонун-қоидалари асосида амалга оширилди.\n– Исломда ўлган ўликни тобутга солиб сувга чўктиришар эканми?!\n– Билмасам, махфий йиғинда, шундай деймиз, деб келишгандик. Аслида, ҳозир ҳам СРУнинг музлатгичида бўлакларга бўлинган жасадингиз музлаб ётипди.\nДуйсенбайнинг авзойи бузулаётганини сезиб турган хавфсизлик генерали, унга сирт бериб турарди. Унинг кутмаганда, шайтонлаб, ит хаёл этиб, бировларга ташланишини у яхши биларди. Мабодо у бирдан ташланса, унинг оғзига думбасини ёхуд қорнини тутмоқчи эди. У эгилмаса, Дуйсенбай унинг қулоғи ёхуд бурнидан тишлай олмасди. У оёғининг учида турса, тумшуғи генералнинг киндигига базўр етарди. Дуйсенбайга ўхшаган беш-олти хапгир бир бўлиб ташланса ҳам, генералнинг думбасидан ярим қадоқ ҳам тоши камаймасди. Яратган аллакимларга қошу қовоқ, кўзу дудоқдан берган бўлса, генералга кенг-мўл қорин билан гўнгтепадек келадиган думба берганди.\nХаёли ўзида эмас Дуйсенбай бўйи баравар йиқилиб, оғзидан оппоқ кўпик соча бошлади. Одатини ҳамма билгани учун, унга яқинлашишга ҳеч кимнинг юраги бетламас эди. Ҳамманинг қулоқ-бурни ўзига керак бўларди.\n– Ўзбекларга ўхшаб бақрайиб қараб тураверасизларми? – деган Гулисипса, жон аччиғида чинқириб юборди. – Ўлаётган жонивор, сизга бизга ўхшаган бир одам-ку, ҳайвон эмас-ку ахир… Вой, ўлмасам, нималар бўлаяпти?! Гўрсўхта эрим, бир этак баландли-пешли болаларим бор. Ўзинг сақла, Парвардигор. Мен ҳеч нимани кўрганим йўқ, Сен менга ҳеч нимани кўрсатмадинг!\nТўрабика унинг оғзига полдастани тиқиб, тилини қайтариб олганда ҳамма енгил нафас олди.\n– Пешат қани, пешат? – деди қўлини чўзиб, синиқ овозда.\nТанқўриқчи муҳрни қўлини ойнасига қўяркан, у хуморига чидолмаган беданабоз каби муҳрни сиқиб, бағрига босди. Кейин ўпиб, кўзларига суртди. Шунда, унинг кўзлари очилиб кетиб:\n– Депутатлик мандатим?! – дея бўкириб юборди.\nТанқўриқчи иккинчи чўнтагидан яна бир олтин қутича чиқариб, ичидан депутатлик гувоҳномасини олдида, Дуйсенбайнинг қўлига тутқазди. У мовий гувоҳномани муҳр каби обдон ҳидлаб-ўпиб, кейин пешонасига ёпди. Пичирлаб, у билан нималар ҳақидадир гаплашар экан, ўз-ўзидан хохолаб кулиб, ўрнидан турди.\n– Тарлонни енгмоқчи бўлган чиченнинг итини зап бобладимми?! – деди сўнгра қўриқчиларига. – Берикжон, сартларга сотилган…


Кечикаётган мандат: «Давлат тест маркази изоҳ бериши шарт!» — Ўзбекистонда ва дунёда рўй бераётган энг сўнгги янгиликлар ва хабарлар, жамият, иқтисодиёт, маданият, спорт, технологияларга оид қизиқарли мақолалар.\nHome/Madaniyat/Кечикаётган мандат: «Давлат тест маркази изоҳ бериши шарт!»\nКечикаётган мандат: «Давлат тест маркази изоҳ бериши шарт!»\nШу кунларда кўпчилик байрам кайфиятида. Аммо абитуриентлар эмас. Улар мандат қачон чиқаркан, ўқишга кирдимми ёки йўқ, деган ўйда юрагини ҳовучлаб юрибди.\nАслида натижалар тест тугаган кундан бошлаб, бир ҳафта муддатда чиқиши шарт. Ҳаётимизнинг ҳар бир соҳасига рақамлаштириш кириб келган, имтиҳон саволларининг жавоблари тўғрилигини компьютер текшираётган вақтда натижаларни чўзиш кимга керак бўлиб қолди? Тўғри, абитуриент қанча балл олганини қисқа муддатда билиб олаяпти, аммо мандатни эълон қилишга, наҳотки, бир ойга яқин вақт кетса? Бизнингча, ҳамма соҳа рақамлаштирилган даврда «баҳона излаш» бефойда. Ҳеч бўлмаганда Давлат тест маркази мутасаддилари халқ олдида ҳисобдорлигини англаб, ўз ҳаракатларига вақтида изоҳ беришлари керак.\nМеҳр ва мурувват улашиб\nКОРРУПЦИЯ — МАМЛАКАТ ТАРАҚҚИЁТИГА ТЎСИҚ БЎЛАДИГАН ИЛЛАТ\nСуд тизимида коррупция бор… ва ЖУДА КЎП, деб ҳисобламоқда фуқаролар


Фэнтези жанридаги асар давом эттирилади - Номадлар,Турклар,Қозоқ одатлари ва анъаналари,Қозоғистон табиати,Хориждаги қозоқлар,Қозоғистон спортчилари,Қозоғистон тарихи | Kazakh TV\nФэнтези жанридаги асар давом эттирилади\nТаниқли қозоғистонлик ёзувчи Зауре Тўреханова «Амина Туран номадлар мамлакатида» деб аталган китобининг давомини чоп этади. 12 ёшли қизалоқнинг сеҳрли кўчманчилар мамлакатидаги саргузаштлари ҳақида ҳикоя қилувчи, Қозоғистон учун ноодатий бўлган фэнтези жанридаги асар болаларга манзур бўлди. Китобнинг иккинчи қисмини ёзувчи жорий йилда якунлаш ниятида. Романга ном ҳам берилди: «Амина Туран Буюк Ипак йўлида». Зауре Тўреханова айтишича, у ёзувчи сифатида ёш ўқувчиларига уларга ўхшаш қаҳрамон тақдим этишни ўз вазифаси, деб билади.\nЗАУРЕ ТЎРЕХАНОВА, ЁЗУВЧИ:\n- Ўқиган болаларга ёқди, чунки улар ўзлари ҳақида мутолаа қилишни истайди. Яъни китоб персонажлари уларнинг ўзига ўхшаши, демак, китобхон ўзини асар воқеаларида иштирок этаётган қаҳрамонларга тенглаштира олиши зарур. Болалар ёзувчиси сифатида мен ўз олдимга шундай мақсад қўйганман. Китобим улар тасаввурини кенгайтиришини истайман.\nБадиий асарлардан ташқари Зауре Тўреханова қаламига мансуб иккита йўл кўрсатувчи китоб бор, улар Алмати ва Нур-Султон ҳақида ҳикоя қилади. Муаллиф бунда одатдагидан ташқари формат танлаган, ранг-баранг суратлар ва ёрқин фотографиялардан фойдаланган. Айни вақтда, ҳар иккала китоб болалар ва катталар учун мўлжалланган. Улар шаҳарлардаги диққатга сазовор жойлар ҳамда улар тарихи ҳақида ҳикоя қилади. Эслатамиз, ушбу китоблар АҚШ Конгресси кутубхонасига ҳам олинган. Ҳозир улар Америка президентлари Жефферсон ва Адамс номли биноларда сақланади.\n- Алмати ҳақидаги китоб муваффақиятли чиқди, шундан кейин пойтахтимиз тўғрисида ҳам китоб яратиш ҳақида ўйлай бошладик. Чунки бош кентимизнинг ҳам бой тарихи бор, бу ўлкада ватанимиз учун муҳим кўплаб воқеалар юз берган. Шунинг учун ҳам китоб номини узоқ ўйлаб турмай шундай атадик: “Ватанимиз юраги – кўркам Астана”.\nЁзувчи келгусида ҳам асар ёзишда давом этиш, ўқувчилар аудиториясини кенгайтириш ниятида. Албатта, ҳар қандай амбицияли муаллиф сингари Зауре Тўреханова улар Қозоғистондан ташқарида ҳам чоп этилишини истайди.\nЗауре ТурехановаАмина Туранфэнтези


Фоҳишаликка мажбурланган ўзбек аёли иши судда кўрилмоқда\nЎзбекистонлик аёллар нафақат Бирлашган Араб Амирликлари, балки Россия, Ҳиндистон, Исроил, Жанубий Корея, Тайланд, Малайзия, Туркия ва Осиёнинг бошқа мамлакатларида фоҳишалик қилаётган ўзбекистонлик аёллар сони кўпайгани кузатилмоқда.\nБирлашган Араб Амирликларида чиқадиган Gulfnews нашрининг ёзишича, 23 яшар ўзбекистонлик аёлни энагалик қиласан деган алдов ваъдалар билан Дубайга таклиф этиб, фоҳишаликка мажбурлаганликда гумонланаётган уч қўшмачи устидан сешанба куни маҳкама жараёни бошланган.\nСудга тортилган қўшмачи аёллар ҳам ўзбекистонлик. Асосий гумондор экани айтилаётган 50 яшар ўзбекистонлик аёл ўз юртдошини Дубайнинг Мураққабат мавзесида исловотхона юритувчиси бўлган 51 яшар эронлик эркак шериги билан бирга чақиртириб фоҳишаликка мажбурлаган.\nДубайга вақтинчалик виза билан келган 23 яшар ўзбекистонлик жабрланувчи аёлнинг судда кўрсатма беришича, қўшмачилар фарзандларига энагалик қилиши учун ойига 700 долларлик ойлик ваъда қилган.\nБу таклифни ҳеч иккиланмасдан қабул қилган ўзбекистонлик аёл ўтган йилнинг октябр ойида йўл пули ва виза харажатлари учун 500 долларни ўз ҳамёнидан тўлаб Бирлашган Араб Амирликларига келган.\nДубай халқаро аэропортига келиши билан икки ўзбекистонлик аёл уни кутиб олган. Ўша ернинг ўзида кутиб олган аёллар унинг қўлидан паспортини тортиб олиб, фоҳишалик қиласан, истамасанг 20 минг доллар тўлайсан, деб пўпса қилишади.\n"Бўйсунмасанг ўлдирамиз, деб калтаклаб қўрқитишади ва оҳири фохишлаик қилишга мажбурлашди",- дея кўрсатма берди маҳкамада ўзбекистонлик жабрланувчи.\nДубайга борганининг эртаси куни ўзбекистонлик бош қўшмачи аёл ҳамрохлигида қиз Дейра меҳмонхонаси дискотекасига олиб борилгани ва у ерда 1 минг драҳамга (тахминан 270 АҚШ доллари) бир эркакка ҳизмат кўрсатганини ҳам маҳкамада айтиб берган.\nБир кун ўтиб, ўзбекистонлик жабрдийда яна бир мижознинг "ҳожатини қондирган". Пулни қўшмачи ҳамёнига урган. Учинчи куни ичиб олган эркак аёлни меҳмонхонада зўрлаган.\nЭртаси куни эрталаб меҳмонхона ётоғида уйғонган аёл паспортини меҳмонхона қабулхонасидан сўраб олиб, таксида тўғри полицияга йўл олади ва бўлиб ўтган ҳодисани уларга сўзлаб беради.\nЎзбекистонлик аёлларнинг Бирлашган Араб Амирликларида фохишалик билан боғлиқ вазиятларда маҳкамага тортилиши биринчи марта кузатилаётгани йўқ.\nЎтган йил Бирлашган Араб Амирликларида одам савдоси билан боғлиқ жиноятларда гумонланган 38 ёшли ўзбекистонлик аёл маҳкамага тортилган ва мамлакатдан бадарға этилган эди.\nКейинги 10-15 йил ичида нафақат Бирлашган Араб Амирликлари, балки Россия, Ҳиндистон, Исроил, Жанубий Корея, Тайланд, Малайзия, Туркия ва Осиёнинг бошқа мамлакатларида фоҳишалик қилаётган ўзбекистонлик аёллар сони кўпайгани кузатилади. Уларнинг бу мамлакатларда қўлга олингани ҳақидаги хабарлар сўнгги пайтларда тез-тез пайдо бўлмоқда.


Мисрга бало унинг режимидан келмоқда, ресурслар етишмовчилигидан эмас - | Hizb-Uzbekiston.info\nHome›АР-РОЯ ГАЗЕТАСИ›Мисрга бало унинг режимидан келмоқда, ресурслар етишмовчилигидан эмас\nМисрга бало унинг режимидан келмоқда, ресурслар етишмовчилигидан эмас\nУстоз Саид Фазл қаламига мансуб\nҲизб ут-Таҳрир – Миср вилояти матбуот бўлими аъзоси\nГўё коронавирус кризиси Миср режимига тайёр баҳона бўлиш учун юз бергандек. Гўё режимнинг юртдаги кризис ва муаммоларни бартараф этолмаётганига, уларга қарши курашиш ечимини беролмаётганига коронавирус тайёр баҳона бўлиши учун келгандек. Масалан, режим Халқаро Валюта Фондидан тўхтовсиз кредит олди, кредитни меъёрдан зиёд олгани учун Фонд Мисрга процент ставкасини ошириб қўйди… Коронавирус пандемияси оқибатида юзага келган улкан глобал ва маҳаллий иқтисодий тартибсизликлар манзарасида молиявий хавфлар юзага келишидан ва қарзларнинг ўсишидан огоҳлантирди. 2020 йил 8 июл куни «Арабий жадид» нашрида айтилишича, «Мисрнинг ташқи қарзи 2020 йил июн ойи охирида 124 миллиард долларга етган. Бундан олдин 2019 йил декабр ойида бу қарз 112.67 миллиард бўлган. Ундан олдин 2014 йил июн ойида эса, 46 миллиард доллар эди». Манбанинг 2020 йил 15 июндаги хабарига кўра, Миср Марказий банки чиқарган яқиндаги баёнотида жорий йилнинг дастлабки икки ойи ичида ҳукуматнинг жуда катта миқдорда пул босиб чиқаргани айтилади. Молия таҳлилчилари ва банкирлар кейинги ойларда, айниқса, кўплаб соҳаларда ишлаб чиқариш пасайган ва туризм тўхтаган бир пайтда, бундан ҳам кўпроқ ҳажмда пул босиб чиқарилиши мумкинлигини айтишди. «Арабий Жадид»нинг ўтган апрел ойи учун чиқарилган статистик маълумотларга таяниб хабар қилишича, январ ва феврал ойларида босиб чиқарилган пул ҳажми тахминан 14.4 миллиард Миср жунайҳини ташкил қилган. Йилнинг иккинчи ойи сўнггида чиқарилиб, муомалага киритилган нақд пулларнинг умумий ҳажми 559.15 миллиард Миср жунайҳини (34.5 миллиард долларни) ташкил қилган. Бу кўрсаткич 2019 йил декабр ойи сўнггида 544.7 миллиард Миср жунайҳини ташкил қилган. Ўтган йилнинг феврал ойида босиб чиқарилнан нақд пуллар 480 Миср жунайҳини ташкил қилганини эътиборга олганда, ҳар йили босиб чиқарилаётган пуллар тахминан 79.1 миллиард Миср жунайҳига етган.\nАҚШда чиқадиган «Форин полиси» журнали нашр қилган мақолада таъкидланишича, Мисрнинг Халқаро Валюта Фондидан тўхтовсиз кредитлар олаётгани Миср собиқ бош вазири Ҳозим Бабловий билан боғлиқдир. Чунки Робиа майдонидаги намойишчилар қирғинини назорат қилган бу кимса ҳозирда Фонд кўрсатмаларини ижро этиш ишига раҳбардир. Айни Фонднинг ижроий кенгаши ўтган 26 июнда Мисрга қўшимча 5.2 миллиард доллар кредит берилишига овоз берган. Ваҳоланки, инсон ҳуқуқлари ташкилотлари бунча маблағнинг коррупция амалиётларига нишон бўлиб қолаётганидан огоҳлантиришган. Аммо «Форин полиси» журналига кўра, бу маблағ Мисрнинг коронавирус пандемиясидан жиддий зиён кўрган иқтисодий муаммоларини қоплашга қаратилган, шунингдек, минглаб сиёсий маҳбусларга, шу жумладан, Америка фуқароларидан бўлган сиёсий маҳбусларга қийноқ қўлланишига бош-қош бўлаётган Миср президенти Абдулфаттоҳ Сисийга ҳамон тарафдор кимсаларни мукофотлашга ҳам сарфланмоқда.\n2020 йил 6 июнда «Қудс Арабий» газетасида таъкидланишича, Мисрдаги истеъмол моллари нархларининг йиллик инфляцияси ўтган май ойидаги 5 %га нисбатан июн ойида 6 %га тезлашган.\nБуларнинг барчаси, Миср режими Шарқий Саҳрода олтин захираси кашф этилгани ва унинг қиймати бир миллион унциядан зиёд эканини эълон қилган бир пайтда содир бўлмоқда. Сал аввал эса, режим юртнинг табиий газ билан ўзини ўзи таъминлашига етарли бўлган миқдорда йирик газ топилганини маълум қилган эди. Режимга қарашли оммавий ахборот воситалари ҳозирда Мисрнинг ушбу ўзини ўзи таъминлашдан қандай ютуқни қўлга киритиши ҳақида ҳамда Сисийнинг юртни расман бошқарган 6-7 йил ичида қандай ютуқларни қўлга киритгани тўғрисида гапиришяпти.\nАслида Миср кризиси асло унинг камбағаллигида эмас. Бу – режимнинг даъвоси, холос. Юртдаги мавжуд бойлик ва ресурслардан ташқари, топилган биргина газ ва олтин бойлигининг ўзи режимнинг бу даъвоси ёлғонлигини очиб ташлайди. Чунки Миср қўлидаги мавжуд бойликлар нафақат унинг эҳтиёжларини қоплай олади, балки юртда бир дона ҳам камбағал фуқаронинг қолмаслигини ҳам таъминлай олади. Олтин конлари, газ ва нефт қудуқларининг Мисрнинг у четидан бу четига қадар ёйилганлиги, бироқ уларни Ғарбнинг трансконтинентал компаниялари талон-торож қилаётганлиги ҳақида Миср аҳли билмайди, фақат жуда оз киши билади, холос. Ҳали, бу юртнинг бошқа ер ости бойликлари ҳам бор. Ҳатто унинг оқ қуми ҳам қийматлидир. Сувайш канали ва унинг атрофини ўраб турган сув ҳавзалари ҳамда йирик балиқ бойликлари ҳақида айтмасак ҳам бўлади. Қишлоқ хўжалик ва унга алоқадор бошқа соҳаларни айтмай қўя қолайлик… Бу бойлик ва ресурсларнинг барчаси у ёқда турсин, фақат биттасигина бу давлатни қарз олмайдиган, балки қарз берадиган ва одамларга маблағ бериб, уларнинг эҳтиёжларини қондирадиган, бошқага муҳтож бўлмайдиган давлатга айлантиришга қодирдир. Миср ҳақиқатда ҳам шундай бўлган-ку ахир, қачон ва қандай қилиб бунга эришган?!\nМиср Аллоҳ Азза Жалланинг ваҳиси билан ҳукм юритган икки замонда шундай бўлган. Биринчи, Аллоҳнинг пайғамбари Юсуф \_ замонида, иккинчи Амр ибн Абдулазиз фатҳ қилиб, бу юрт ва унинг аҳлини Византия зулмидан озод этгандан сўнг Ислом билан ҳукм юритган замонда.\nЮсуф \_ замонида Аллоҳ инсонлар ишларини қандай бошқариш ва тартибга солишни Юсуфга ваҳи орқали билдирди, етти семиз сигир ҳақидаги туш таъбирини айтиб, инсонларга ёрдам бериш ва эҳтиёжларини қоплаш йўлини ўргатди. Агар Аллоҳ ушбу пайғамбарига ваҳи қилмаганда Миср бошқа мамлакатлар каби одамлари қашшоқ ва кунлик емишига ҳам эга бўлмаган давлатлар қаторида қолаверар эди.\nИслом келган замондан кейин эса, Амр ибн Абдулазиз бу юртга келганда унинг аҳли қул, бойликлари ҳам, ерлари ҳам йўқ, ҳатто яшайдиган уй-жойлари ҳам бўлмаган ҳолда топди. Миср Цезарнинг мулки эди. Мисрликлар кунлик емишлари муқобилида Цезарь учун деҳқончилик қилардилар. Ниҳоят, Ислом бу юртга фатҳ билан кириб, унинг аҳлига ўз ҳурриятларини, ерларини, диёрларини қайта олиб берди. Натижада, Миср ўз неъматларини бериб, ҳатто қурғоқчилик йилида Росулуллоҳ Aнинг Мадиналарини ҳам тўйдирди. Миср Ислом билан ҳукм юритилган даврлар мобайнида шу зайлда давом этди. Очкўз ва ваҳший капиталистик бошқарув келгач эса, юрт яна Исломдан олдинги замонга қайтди, яна унинг аҳли қашшоқ ва қулга айланди… деҳқончилик ва тижорат муқобилида кунлик емиш топадиган бўлиб қолишди, агар шуни ҳам топа олсалар.\nЭй Кинона Мисри аҳли!\nКапиталистик тузумдан келиб чиққан ва унинг эътиқодига асосланган ечимларни ҳар қанча синаб кўрманг, капитализм сизга ҳаргиз ҳалоскор бўлолмайди. Чунки бу тузум сиздан эмас ва у сизнинг табиат ва характерингизга зид. Билъакс, сизнинг ягона халоскорингиз табиатингизга мувофиқ келадиган ва ақидангиздан балқиб чиқадиган ҳақиқий альтернатив тузумдир. Ёлғиз ундагина сизнинг муаммо ва кризисларингизга ечим бор. Ёлғиз шу тузумгина бойликларингизни тўғри идора қилиб, сизга қайтаришга қодирдир. Ушбу тузумнинг асоси Аллоҳ нозил қилган ваҳи бўлиб, у Мисрга жон ва равнақ ато этган. Усиз бу юрт ҳеч ким бўлмаган, бундан кейин ҳаргиз ҳеч ким бўлолмайди. Бу Ҳизб ут-Таҳрир сизни кунларини тунларга улаб барпо этишга даъват қилаётган Пайғамбарлик минҳожи асосидаги рошид Халифалик тузумидир. Биз Аллоҳ Таолодан Миср армиясини ушбу Халифаликнинг нусрат берувчисига айлантиришини, Мисрни унинг энг буюк давлати ва марказий нуқтаси қилишини сўраб қоламиз.\nРоя газетасининг 2020 йил 15 июл чоршанба кунги 294-сонидан\nЯҳудийлар давлати Сисийни иқтисодий кризисдан қутқариб қолишга ҳаракат қилмоқда Сисий Миср аҳлига хоинлик қилиш ва яҳудийларга хизмат қилишда аввалги раҳбарлардан ҳам ўтиб тушди Сисий инқилобидан бери уч минг нафар маҳбуса қийноқ ва таҳқирларга дучор бўлган Сисийнинг истеъфосини талаб қилувчи намойишлар бўлиб ўтди\nЖазоирдаги президентлик сайловлари\nАмерика ва унинг малайлари тил бириктируви уни қаёқда ҳам алдай олсин?!\nПланни бажармадингми, сени ҳам кўкартирмаймиз


ИнтерФУТБОЛ :: Жоржина Родригес: “Криш – илҳомим ва энг катта муҳаббатим”\nЖоржина Родригес: “Криш – илҳомим ва энг катта муҳаббатим”\n«Ювентус»даги «марс»ликнинг турмуш ўртоғи - мода. Унинг ҳаёти бамисоли эртак. «Марс»ликнинг қаллиғи «марс»лик хоним. Идеал инсон ёнида туриш учун даҳшатли қомат ва чиройдан ташқари, яна кўп хусусиятлар керак. Ҳар жойда тансоқчилар ва папарацци нигоҳи, кўнгилсизлик хавфи туфайли хоҳлаган қадамни ташлаш ҳуқуқидан маҳрум бўлиш... Бир томонда 4 нафар фарзанд тарбияси. Қисқаси, Роналдунинг ҳамхонасига йиртқичлардагидек катта куч зарур ва Жоржина хоним бунга эга. Ақл бовар қилмас гўзаллик ва ёқимли одоб-ахлоқ... Жоржина жуда омадли аёл, буни ўзи ҳам яхши тушунади. У кўпчилик ўйлагандек, парҳезга берилиб кетмайди, хоҳлаган вақтда хато қилиши ҳам мумкин. Асосийси, унча инжиқ эмас, аксинча, Миланда турли фотосессияларга улгуриш учун эрта тонгда ҳам бемалол уйғонади. Шунчаки, ҳаммаси жойида эканлигига ишонч ҳосил қилиш учунгина кўз қири билан ойнага қарайди. Унинг ҳаёти - эртак, шаҳзодаси - «Юве» етакчиси.\n- Жо, келинг, модадан бошлаймиз. Туфлими ёки сумкача?\n- Иккиси ҳам, бирини танлолмайман! Ахир керакли жойга ялангоёқ ёки сумкасиз боролмайсиз. Чиройли сумка ва туфли - бу кийиниш асоси.\n- Жоржинага қай бири маъқул - енгил машғулотлар либосими ёки оқшом кўйлаги ва узун пошнали туфли?\n- Табиатан амалиётчи аёлман, кундалик ҳаётда қулай либосларни танлайман, чунки болаларга қарашим керак. Шунингдек, машғулотлар ҳам бор. Лекин шунинг баробарида фантастик кўйлак ва баланд пошнали туфли кийишим талаб этиладиган романтик аёлман. Ўйлайманки, ҳамма шундай.\n- Вақтида раққоса бўлгансиз. Айтингчи, ҳозир ҳам болалик давридаги каби ойна олдида рақс тушасизми?\n- Албатта, худди фотосессиядаги каби. Рақс - эҳтиросим. 15 йилдан буён классик рақс билан шуғулланаман, бу қонимда бор. Ҳар куни рақс тушаман, бунинг учун озгина мусиқа етарли. Қандай ритмли мусиқа бўлмасин, танам автоматик равишда ҳаракатга тушади.\n- Хўш, рақс сиз учун нима: иштиёқ, стрессга қарши кураш ёки эркинлик?\n- Бу санъат шахсиятимнинг бир қисмидир. Ҳар куни бироз чалғишим керак. Буни танам ва юрагим талаб қилади. Умуман, мени айнан рақс шахс сифатида шакллантирди, интизом, изчиллик ва соғлом турмуш тарзига ўргатди. Фарзандларим ҳам рақс билан шуғулланишларини истардим.\n- Ҳаётингизда фитнесс-машғулотлар ҳажми қандай? Асосан қандай машқларни бажарасиз - велосипед ҳайдаш, нафас олиш, йога?\n- Ҳаммаси вазиятга боғлиқ. Айрим кунлар кўпроқ шуғулланаман, баъзида камроқ. Озиш учун алоҳида машғулотлар йўқ. Чунки ўзимга шу ҳолатим ёқади. Мазали ва фойдали таомлар истеъмол қиламан. Ранг-баранглик - бу ҳаёт мазмуни. Ҳа, мунтазам кунига камида 1 соат шуғулланишни хоҳлардим, аммо ҳозирча ҳафтада машғулот учун 4-5 мартадан ортиқ вақт ажратолмаяпман.\n- Спорт залида Криштиану билан бирга шуғулланганингизда, босимни ҳис қиласизми? У ниманидир ўргатадими?\n- Зални иккига бўлиб олганмиз... Ахир уйимизда 1та катта зал бор, холос. Албатта, Кришдан кўп нарса ўргандим. У мудом ёрдам беради, ўргатади ва рағбатлантиради. Соғлом ва спортчи аёлман, ҳар куни унинг шарофати билан янада яхши бўляпман. Тўғри, аввалига бирга машғулот ўташдан уялардим, ахир у - Криштиану Роналду. Кейинчалик ҳаммаси ўзгарди. Криш - табиий илҳомим ва энг катта муҳаббатим.\n- Сиз учун асосийси оилами ёки иш?\n- Шубҳасиз, оила. Фарзандларим ва турмуш ўртоғим ҳаммасидан устун. Яқинларимга ҳамиша ғамхўрман, қалбимни айнан улар ўраб туришибди.\n- Оналик ҳаётингизни нечоғли ўзгартирди?\n- Шубҳасиз, бунинг ижобий таъсири катта.\n- Бир гапни кўп такрорлайсиз: «Ҳаётим Криштиану атрофида айланади». У майдондаги каби уйда ҳам мукаммалми? Дейлик, таом тайёрлашни биладими, куйган лампочкани алмаштира оладими?\n- Табиийки, Криштиану харидлар учун супермаркетга боролмайди. Аммо яқинда ниқоб кийиб борди. Бир неча йил олдин ҳаттоки, кинога ҳам тушгандик! У супер ота ва орзудаги турмуш ўртоғи. Йўқ, таом пиширмайди. Бизда алоҳида ошпаз бор, лекин баъзан ўзим таом тайёрлайман. Лампочкаларни эса алмаштириш мумкин эмас, чунки шифт жуда баланд. Агар сиз Криштиану ўрнида бўлганингизда, 6 метр баландликдаги лампани алмаштирармидингиз? Яхшиси, керак эмас. Унинг улкан муҳаббати етарли, қолганини ўзим ўйлайман. Чунки оиламга ғамхўрлик қилишни ёқтираман.\n- Роналду камдан-кам ҳолатда пенальти тепишда адашади, аммо дейлик, «Порту»га қарши учрашувдаги каби ҳаракати қовушмаса, уни қандай тинчлантириш мумкин? Балки маълум вақт гаплашмаслик яхшироқдир...\n- Криштиану шу қадар улғайганки... Албатта, агар бирор ўйинда муваффақиятсизликка учраса, қуёш нури тугамагани яхши билади. Яъни футболда мудом ғалаба қозониш мумкин эмаслигини теран тушунади. Роналдунинг ақли, руҳи, танаси бор ва мени бутунлай ҳайратга солади. Мисол учун, ўзига ҳамиша танқидий назар билан қарайди, ишига ўта масъулиятли ва уни чинакамига яхши кўради. Идеал!\n- Куннинг энг чиройли лаҳзаси?\n- Ҳаммаси... Танлаш иложсиз! Эрталаб уйқудан туриб, фарзандларимга хайрли кун тилашни хуш кўраман, шу маънода айтсам, энг гўзал лаҳза - уйғониш. Шунингдек, кечки тамадди пайти уларга боқиб туриш ва жойларига ётқизиш ҳам ёқимли.\n- Имконият берилса, ер юзидан нимани олиб ташлашни хоҳлардингиз?\n- Адолатсизлик, ёмон муносабат, очлик, болалар хасталиклари ва золим одамларни.\n- Роналду ижтимоий тармоқларда 500 миллион кузатувчига эга - яна бир мутлақ рекорд. Уни рашк қиласизми?\n- Ҳасадгўй эмасман, лекин шахсий ҳаётим ва оиламни ҳимоя қилиш ҳақида ўйлайман. Биз жамият одамларимиз, доимо ҳамманинг кўз олдида бўламиз. Шунинг учун ўзим ва яқинларим муҳофазасини ўйлаш - бурчим.\n- Энг яхши сифатингиз?\n- Хайрли ишларимни кўз-кўз қилмайман, чунки чиндан ҳам, муҳтожларга кўмак беришни истайман. Бошқаларга ёрдам қўлини чўзишдан янада бахтиёр бўламан.\n- Турин ёқадими?\n- Уйимизда болаларнинг ўйнаб-кулишларига мўлжалланган боғ бор. Шароитлари зўр, камчилик йўқ. Асосийси, туринликлар бизни яхши кўришади ва шаҳарда ўзимни эркин ҳис қиламан.\n- Курмайорга «қочиш» - бу ижтимоий тармоқларда кенг муҳокама қилинди. Сиз учун денгиз бўйига чиқиш ҳамон идеал таътилми?\n- Буэнос-Айресда туғилганман, лекин Испаниянинг Халк шаҳрида улғайганман. Тоғли ҳудудларни яхши кўраман. Аммо сув ва қуёш чиндан ҳам, ёқимли. Яқин орада яна саёҳатга чиқишдан умидворман.\n- Шахсий ҳаётингиз - бу орзуми?\n- Йўқ, орзу эмас, чиройли эртак!\nБор экан, йўқ экан, бир вақтлар Жоржина исмли қиз яшаган экан... У модель бўлишни орзу қиларди, лекин кўплаб моделлар каби Мадриддаги Gucci дўконида сотувчи бўлишига қадар камтарона ишга жойлашади. Айнан шу ерда Криштиану билан учрашади, 2016 йил охирида. Футболчи бу вақтда аллақачон CR7га айланиб улгурганди, яъни Португалия термаси билан Европа чемпионатида ва «Реал» билан ЧЛда 3 марта ғолиб чиқишга, қолаверса, 4та «Олтин тўп» ютишга улгурганди. Кейин Жоржина сайёрамизнинг энг ҳурматли ва энг кўп маош оладиган футболчисини ром этди. Жоржина шу тариқа Жога айланди (Криштиану уни шундай чақиради), яна Алана Мартина (2017 йили туғилди) ва Роналдунинг барча фарзандлари - кичик Криштиану, эгизаклар Эва ҳамда Матеога она бўлди. Бу ҳали ҳаммаси эмас: Роналду 7 нафар фарзанд ва 7та «Олтин тўп» хоҳлайди. 7 - унинг идеал рақами. Айни пайт ҳисобида 4 нафар фарзанд ва 5та «Олтин тўп» мавжуд.\nҲаёт «сюрпризлар»га бой. Гўёки сеҳрли таёқча туфайли Жоржина бирданига шахсий самолётга ўтириб, ижтимоий тармоқлар юлдузига айланди: 23,7 миллион обуначи уни «А» серия футболчилари турмуш ўртоқлари ва маҳбубалари орасида қироличага айлантирди. Энди у Венецияда қизил гилам бўйлаб юради, Сан-Ремо саҳнасида рақс тушади. Бу эрмак эмас, жиддий бизнес: Жо эрталаб Миланда 2021 йил баҳор-ёз коллекциясига танланган либосларни бирма-бир кўриб чиқади, баҳолайди. Бунинг учун шунчаки, чиройли юз ёки қомат етарли эмас. Унинг эгнида Dior либоси, оёғида енгил шлёпанца, қўлида Hermes сумкачаси. Аммо аёлнинг феъл-атвори ва камтарлиги кўпроқ таажжублантиради кишини. У табассум билан рақс тушади. Жо вақтни беҳуда ўтказмайди, тезда Туринга, фарзандлари ёнига қайтишни хоҳлайди. Айнан улар унинг энг қимматбаҳо бойликлари. Жасур она ва ғамхўр турмуш ўртоғи. «Марс»ликнинг ҳамхонаси. Голлар, фарзандлар, мода ва «Олтин тўп»лар. Улар абадий бахтли...


1. Месут Ўзил “Арсенал”ни Жулиан Дракслерни сотиб олишга ундамоқда\n2. Криштиану Роналду клублар ўртасида жаҳон чемпионатининг энг яхши ўйинчиси деб топилди\n3. Шоҳруҳ Хон фан доктори даражасини олди\n4. Юлдуз Усмонова Янги йил кечаси ТВда нималарни куйлайди?\n6. Шевченко "Олтин тўп"га лойиқ эмасмиди?\n7. People's Choice Awards-2017 шоуси ва ғолиблари: Жей Ло, Жонни Депп, Блейк Лайвли, Сара Жессика Паркер ва бошқалар...\n9. Шукрулло Исроилов концерти қачон бўлишини маълум қилди\n11. Коинотдаги сирли тезкор учар жисм олимларни қўрқитмоқда\nЯпон олимлари коинотда ўта тезкор ҳаракатланадиган учар жисмни топишга муваффақ бўлишди. Лекин мутахассислар ушбу фазовий жисмнинг нима эканлигини билолмаяптилар.\n12. Қора танли Лолита instagramни забт этмоқда\n13. Месси Мисрда!\n14. "Барса"нинг ғалаба голидан сўнг йиғлаган испан шарҳловчиси қаҳрамонга айланди!\n15. Шварценеггер сенатор бўлиб, Трампни ағдармоқчи


18 апрел 2021, Тошкент вақти: 04:52\nИмпичмент жанжали Трампнинг Зеленский билан телефон мулоқоти ортидан бошланди.\nАҚШ Конгрессининг Вакиллар палатасида президент Дональд Трампга қарши импичмент тергови доирасида тингловлар бошланди. Тинглов телевидение орқали намойиш этилмоқда.\nТингловнинг биринчи кунида АҚШнинг Украинадаги элчиси Уильям Тейлор кўрсатма берди.\n-20 июлда мен Украина президенти Зеленскийнинг миллий хавфсизлик бўйича маслаҳатчиси Александр Данилюк билан суҳбатлашдим. У суҳбатда президент Зеленский АҚШ президентлик сайловида қайта сайланишни истаганлар қўлида қўғирчоқ бўлиб қолишни истамаслиги ҳақида маълум қилди,-деди Тейлор.


Қозоғистон ва Ўзбекистон чегарасида юк машиналаридан иборат 6 километрлик навбат пайдо бўлди\n18:08 / 12.10.2018 27268\nҚозоғистон ва Ўзбекистон чегарасида қарийб олти километр узунликдаги юк машиналаридан иборат навбат пайдо бўлди. Қозоғистоннинг «КТК» телеканалига кўра, ҳайдовчилар божхона постида текширувдан ўтиш учун кунлаб кутиб туришибди.\nБир неча кун давомида ўнлаб юк машиналари гуллар, озиқ-овқат маҳсулотлари, айримлар дори-дармонларни олиб ўтишга ҳаракат қилмоқда. Одамлар оддий шароитларга ҳам эга бўлмаган машина кабинасида яшашмоқда, улар ҳожатхона масаласида чўлга чиқишга мажбур бўлишяпти.\nҲайдовчиларнинг эътироз билдиришича, улар ҳеч қандай қоидаларни бузмасалар ҳам, постларда пул тўлашларига тўғри келмоқда.\nУларнинг маълумотларига кўра, Ўзбекистон чегарасидаги постлар аврал (ёпирилиб ишлаш) режимида 24 соат давомида ишлаяпти. У ерда белгиланган 100та юк машинаси ўрнига, кунига 150та автомобиль ўтмоқда. Бу ҳолат мамлакатлар ўртасидаги товар айирбошлашнинг кескин ўсиши билан боғлиқ.\n«Навбатсиз ўтадиганлар 300-400 доллар беради. Агар бермасангиз, уч-тўрт кун турасиз. Агар навбат билан бўлса, барибир яна 100 доллар сўрашади. Мисол учун, мен 8 тонна олиб кетяпман, менга эса шундай дейишади: агар пул бермасанг, мен сенга 2 тонна ортиқча юк ёзиб қўяман, бу эса жарима. Бу Қозоғистонда, Ўзбекистонда бундай нарса йўқ», - дейди ҳайдовчилардан бири.


EPSILON (EDC): Ўзбекистон газ етказиш инфратузилмасини модернизация қилиш бўйича кенг қамровли ишлар олиб борилмоқда\n15:45 / 26.12.2020\nКомпания газ етказиш инфратузилмасини реконструкция ва модернизация қилиш ишларини жадаллик билан давом эттирмоқда.\nХусусан, Жиззах вилоятида «БГР-ТБА-А» газ қувурининг 262-311 км оралиғи, I-қаторида мукаммал таъмирлаш ишлари якунланган. Қашқадарё вилоятида ҳам «Келиф-Муборак» газ қувурини мукаммал таъмирлаш ишлари ўз ниҳоясига етган бўлиб, ҳозирда уни гидро-синовдан ўтказиш ишлари бошланган.\nЖиззах, Самарқанд, Сирдарё, Қашқадарё ва Навоий вилоятларида эса умумий узунлиги 60,2 км ни ташкил этган «Муборак-Зирабулоқ» (БГҲ-ТБА), «ДБСТ», «Келиф-Муборак» ҳамда «БГҲ-ТБА-А» магистрал газ қувурларининг тегишли қисмларини мукаммал таъмирлаш ишлари тун-у кун тартибида давом эттирилмоқда.\nШунингдек, Тошкент шаҳри, Сергели туманидаги Тошкент халқа ва айланма автомобил йўллари кесишмасида «Ҳудудгазтаъминот» АЖга қарашли 8 км лик газ қувурини реконструкция қилиш ишлари бошланди.\nБундан ташқари, Фарғона водийси истеъмолчиларини табиий газ билан барқарор таъминлаш мақсадида «Оҳангарон-Пунган» магистрал газ қувурининг юқори тоғ қисмидан ўтувчи майдонида айланма газ ўтказиш тармоғи (лупинг) қурилиши давом эттирилмоқда.\n26 декабр ҳолатига кўра, жами:\nтоғ ҳудудида газ қувурлари ётқизиладиган йўналишни тайёрлаш – 10,1 км;\nйўналишлар бўйича олиб келинган қувурлар – 43,6 км;\nқазилган зовурлар – 22,4 км;\nқаторга пайвандланган қувурлар – 32,4 км;\nётқизилган газ қувурлари – 20 км ни ташкил этди.\nМазкур ишларнинг ҳаётга татбиқ этилиши – Ўзбекистон газ етказиш тизими ишончлилигини мустаҳкамлаб, модернизация қилинаётган қувурларнинг ўтказувчанлик қувватини кунлик 67 млн куб. м дан 72 млн куб. м гача оширади.\nБарча ишлар ўрнатилган санитария-эпидемиология ва экология талабларига мувофиқ тарзда бажарилмоқда.\n20:55 / 02.05.2021\nEPSILON (EDC): Каракара конидан саноат кўламидаги газ оқими олинди\n18:10 / 07.03.2021\nEPSILON (EDC): Айзоват-11 янги қудуғидан газнинг саноат кўламидаги оқими олинди\n20:23 / 04.12.2020\nEPSILON (EDC): Газ етказиш қувурлари ишончлилигини ошириш – истеъмолчиларни газ билан узлуксиз таъминлаш гаровидир\n13:17 / 28.11.2020\nEPSILON (EDC): Дарахтли-3 қудуғидан кунлик ҳажмда 70 минг куб.м газ ва 7 тн нефт олина бошлади


Пайғамбарлар тарихи (32). Муҳаммад алайҳиссалом « Ўзбекистон Халқ Ҳаракати\n05 August 2014 - 9:06\nПайғамбаримиз алайҳиссаломнинг Сафо тепасида туриб, Қуръайшликларга қилган даъвати\n“Сен аввал энг яқин қариндошларингни инзор эт (огоҳлантир, қўрқит) – (Шуаро, 214) ояти нозил бўлганида, Расулуллоҳ алайҳиссалом Сафо тепасига чиқиб, қулоқларини бармоғи билан ёпиб:\n– Ё, Сабоҳаҳ! Эй қуръайш жамоати!, – дея ҳайқирди (Термизий,”Сунан”, 5/339).\nОдамлар “ким у ҳайқираётган?” дея сўрадилар, уларга жавобан “Бу Муҳаммад, Сафо тепасидан ҳайқираяпти”, дейишди.\nЭшитганлар келиб, Пайғамбаримиз алайҳиссалом атрофига тўпландилар. Улар “Ё Муҳаммад, нима хабар бермоқчисан?”, деб сўрадилар.\n– Мен билан сизнинг ҳолингиз душманни кўриб, оиласини огоҳлантириш учун чопаётган, “Ё сабоҳаҳ”, дея бақираётган одамнинг ҳолига ўхшайди. Сизларни талон қилиш учун шу тоғдан чиқажак босқинчилар ҳақида сизга аввалдан хабар берсам, менга ишониб тасдиқлармидингиз?, – деди Расулуллоҳ алайҳиссалом.\n– Ҳа сенга ишонардик, чунки биз сенинг тўғри сўзли эканингни тажрибамиздан биламиз, – дейишди тўпланганлар.\n– Ундай бўлса, мен сизларни шиддатли бир азобдан огоҳлантириш учун келдим, бу иш учун маъмур қилиндим. Эй, Абдулмутталиб ўғиллари! Эй, фалонча ўғиллари! Аллоҳу Таоло менга энг яқин қариндошларимни азоб билан қўрқитишимни буюрди. Сизлар токи “Аллоҳдан бошқа ҳеч бир илоҳ йўқ” (Ла илаҳа иллаллоҳ) демагунча, мен сизга на дунёда бир фойда бераман, на-да охиратда бир насибга восита бўла оламан, – деди Пайғамбаримиз алайҳиссалом.\nПайғамбаримиз алайҳиссаломга отиш учун қўлига тош олган Абу Лаҳаб:\n– Ҳайф сенга! Бизни келиб шу гапга чақирдингми?, – дея бақирди.\n– Эй Қуръайш жамоати, ўзингизни жаҳаннам оташидан қутқарингиз!, – деди Расулуллоҳ алайҳиссалом ва бутун Қуръайш қабилаларини бир-бир санаб, бу огоҳлантиришни такрорлади.\nАммо қабилаларнинг вакиллари ўз исмларини эшитганида, бир-бир орқасига қайтиб кета бошладилар. Шунда Пайғамбаримиз алайҳиссалом:\nСиз қиёмат куни яхши амалларингиз билан келмасангиз, бўйнингизга дунёни юклаб келсангиз, мен сиздан юз ўгираман. У кун сиз менга “Ё Муҳаммад” дея саслансангиз, мен шундай жавоб бераман (юзини улардан буриб кўрсатди), – деди.\nИсломиятни Маккада ёйишда ғайрат қилганлар, мусулмонлигини қўрқмасдан очиқ айтганлар\nПайғамбаримиз алайҳиссаломнинг ёнида тўпланган мусулмонлар Исломиятни тарғиб қила бошлаганида, Маккада бу дин ҳақда эшитмаган қолмади.\nҲазрати Абу Бакр, Саид бин Зайд, Ҳазрати Усмон, Абу Убайда бин Жарроҳ Макка халқини исломга даъват эта бошладилар. Ҳар қандай таҳликани кўзга олган ҳолда, мусулмонликларини қўрқмасдан эълон қилганлар шу етти мужоҳиддир:\n1. Расулуллоҳ алайҳиссалом\n2. Ҳазрати Абу Бакр\n3. Билол Ҳабаший\n4. Микдо бин Асвад\n5. Суҳайб бин Синон\n6. Аммар бин Ёсир\n7. Сумайя Хотун (Аммор бин Ёсирнинг онаси)\nИсломиятнинг Маккада эълон қилинишидан кейин мусулмон бўлганларнинг баъзилари\n1. Пайғамбаримизнинг аммаси Ҳазрати София\n2. Пайғамбаримиз алайҳиссаломнинг холаси Ҳазрати Ҳорика\n3. Пайғамбаримиз алайҳиссаломнинг амакиси Ҳазрати Аббос\n4. Ҳазрати Аббоснинг завжаси Умму Фадл хотин\n5. Ҳазрати Аббоснинг озод қилинган қули Абу Рофий\n6. Амр бин Обаса\n7. Абу Зарриъл Ғуфорий\nАбу Рофий дейди-ки: “мен Аббос бин Абдулмутталибнинг қули эдим. Исломият уй халқи ичида тарқалиб, Аббос мусулмон бўлди. Аббос ўз қавмидан қўрқарди., уларга қарши ҳаракат қилишни истамас, шу боис мусулмонлигини яширарди. Чунки у бадавлат эди, мол-мулк қавмининг инсонлари устига ёзилиб насияга тарқатилган эди”.\nАмр бин Обасанинг мусулмон бўлиши\nАмр бин Oбаса дейди-ки: “мен жоҳилия даврида қавмимнинг бутларига топинишни рад қилгандим. Бутларга сиғинишнинг залолатдан бошқа нарса эмаслигини билардим. Бир куни Таймо халқидан Китоб аҳли бўлган бир зотга дуч келдим. Унга “бутга сиғиниш ботил эканини биламан, менга бундан хайирлироғини тавсия қилсангчи”, дедим.\n– Маккада бир зот зуҳур этажак, у қавмингни бутлардан юз ўгириб, бошқа бир нарсага даъват этажак. Сен уни кўриб, эшитганингда унга дарҳол тобе бўл. Чунки у диннинг энг устунини келтиражакдир, – деди.\nЎша кундан бери Маккадан келганларнинг, у ердаги янгиликларини мунтазам сўраб турдим. Бир куни туяда бир одам келиб қолди, одатдагидай, ундан “Маккадан бир янги хабар борми?”, деб сўрадим, у “ҳа, бор, Маккада бир зот пайдо бўлиб, ўз қавмини бутлардан юз ўгиришга, бошқа бир илоҳга иймон ва ибодат этишга даъват этаяпти”, деди.\nМен дарҳол туямга миниб, Маккага жўнадим.\nМаккага келганимда қоладиган жойимга бордим, у ердагилардан у зот ҳақида сўрадим.\nҚайси кўз билан кўрай-ки, Расулуллоҳ алайҳиссалом яширинибди!\nҚавми унга қарши жуда тажовузкор ҳаракат қила бошлабди.\nМенга “уни фақат кечалари, тавоф этаётганида учратишинг мумкин”, дейишди.\nМен Каъбанинг олдида ётиб, ухладим. Уни фақат таҳлил саси билан таний олдим. Дарров ёнига бордим, салом бердим.\n– Сен кимсан?, – деб сўрадим.\n– Мен пайғамбарман, – деди.\n– Пайғамбар не демак?, – дедим.\n– Аллоҳнинг элчиси демак, – деди.\n– Сени ким йўллади?, – дедим.\n– Аллоҳу Таоло йўллади, – деди.\n– Нима билан йўллади?, – дедим.\n– Бир бўлган Аллоҳга шерик қўшмасдан ибодат этиш, бутларни синдириб улоқтириш, ақраболарга ёрдам этмак, қон тўкмаслик, йўл хавфсизлигини таъминлаш каби вазифалар билан юборди, – деди.\n– Сен на гўзал вазифа ила юборилибсан, мен сенга иймон келтириб, келтирган нарсаларингни тасдиқ этаман, – дедим.\nУ менга қўлини узатди, мен унга исломиятдa баёт этдим.\n– Сенинг ёнингда сенга ёрдам этганлардан кимлар бор?, – деб сўрадим.\n– Бир ҳур ва бир қул бор, – деди (Ўша пайт ёнида Абу Бакр бин Абу Куофа ва унинг озодли қули Билол бор эди).\n– Сенга мен ҳам тобе бўлдим. Ёнингда қолайми? Ёки уйимга қайтайми? Нимани буюрасан?, – деб сўрадим.\n– Сен шу кунларда буни қилолмайсан, менинг ёнимда қололмайсан. Менинг аҳволимни Аллоҳдан келтириб таблиғ этганим нарсаларга қарши одамларнинг ёмон тутинишини кўрмаяпсанми? Сен оилангга қайт. Уларнинг ёнида бўл. Мен кетажагим ерга борганимни эшитганимда ёнимга кел, менга тобе бўл, – деди.\nМен уйимга қайтдим”.\nАбу Зарриъл Ғуфорийнинг мусулмон бўлиши\nАбу Зарриъл Ғуфорий Амр бин Обаса билан бир онадан туғилган ака-укалар эди.\nУ ҳам бутларга топинмаган эди.\nМакка халқидан бир киши бир куни Абу Зарриъл Ғуфорийга “Маккада бир зот сенинг деганинг каби “ла илаҳа иллаллоҳ” деб, ўзининг пайғамбар эканини сўйламоқда”, дея хабар берди.\nАбу Зарриъл Ғуфорий дейди-ки: “Мен биродарим Унайсга ҳайвонингга миниб ўша водийга бор, ўзига ваҳий келди деган зот билан гаплаш, унинг айтганларини тингла, хабарини менга олиб кел”, дедим.\nБиродарим у зот билан кўришиб, унинг айтганларини тинглаб, ёнимга қайтиб келди. Мен ундан “нима хабар?”, деб сўрадим.\n– Маккада сенинг динингдан бир зотга дуч келдим-ки, ўзини Аллоҳнинг юборганини айтди, – деди.\n– Халқ у ҳақда нима деяпти? – деб сўрадим.\n– Шоир, коҳин, сеҳргар, деяпти, – деди.\nУнайснинг ўзи шоир эди, у шундай деб илова қилди: ”Мен коҳинларнинг гапларини тингладим, аммо у зотнинг деганлари коҳинларнинг сўзи эмас. Унинг сўзини шеърнинг турли хилига тадбиқ этиб кўрдим. Валлоҳи, унга шеър дейишга ҳеч кимнинг тили бормас! Валлоҳи, у муҳаққақ содиқдир! Улар эса муҳаққақ ёлғончидир! Валлоҳи, мен шундай бир зот кўрдимки, хайрни, яхшиликни, аҳлоқий фазилатларни амр этади, шардан (ёмонликдан) сақланишга чақиради. Уни аҳлоқий фазилатларни амр этаркан, шундай сўзлар сўйладики, бу сўзлар сеҳр эмас эди!”\nВаллоҳи, мен биродарим Унайсдан устунроқ бир шоир эшитганим йўқ эди. Унга:\n– Сен менга бу хусусда орзу этганим, кўнглимга шифо берадиган, мушкулимни осонлаштирадиган бир хабар олиб келмадинг. Мен ўзим бориб, уни кўраман, – дедим.\n– Бўлади, фақат сен Макка халқидан эҳтиёт бўл. Чунки уларнинг Унга қарши жуда катта кини бор. Юзларидан заҳар томади, – деди Унайс.\nМен дарҳол йўлга озиғимни, олдим, сув тулумини елкамга ташладим, қўлимга бир асо олиб йўлга тушдим ва Маккага етиб келдим. Расулуллоҳни шахсан танимасдим, бегонадан сўрашни ҳам уйғун кўрмадим.\nМасжидий ҳарамда туриб, замзам сувидан ичиб тургандим, ёнимга Али бин Абу Толиб келди ва:\n– Шу одам, ҳар ҳолда, ғариб бўлса керак, – деди.\n– Ҳа, мен ғарибман, – дедим.\n– Ундай бўлса, мен билан бизнинг уйга кел, – деди Али бин Абу Толиб.\nУ билан бирга кетдим.\nНа у мендан бир нарса сўради, на-да мен унга бирор нарса дедим.\nКейин эрталаб, Расулуллоҳни сўраш учун тушлик пайти Масжидий Ҳарамга бордим. Лекин ҳеч ким менга ундан хабар бермади.\nЯна Али келди ёнимга.\n– Мен билан юр уйга, – деди Али.\nУйига келганда “бу ерга нима учун келдинг?”, деб сўради.\n– Айтганимни сир тутсанг, ишим бўйича менга йўл кўрсатсанг, нимага келганимни айтаман, – дедим.\nУ рози бўлди ва мен унга “бизга келган хабарга кўра, бир зот чиқибди, ўзининг пайғамбар эканлигини айтибди. У билан кўришиб, гаплашиш учун биродаримни юборгандим. Аммо у кўнглимга шифо бўлажак бир хабар келтирмади. Ва У зот билан гаплашиш учун ўзим келдим”, дедим.\n– Сен келиб тўғри қилдинг, ақллилик этдинг. Бу зот Аллоҳнинг расулидир, пайғамбаридир. Эрталаб сен мени таъқиб этиб, орқамдан кел. Агар сенинг учун таҳликали бир нарса кўрсам, пойафзалимни тузатгандай ҳаракат қиламан ёки таҳорат ушатгандай, деворга яқинлашаман. Шунда сен мендан узоқлаш. Агар тўхтамай кетсам, орқамдан келавер ва мен кирган уйга кир, – деди Али.\nУ юрди, мен унинг орқасидан юрдим.\nНиҳоят, у Пайғамбар алайҳиссаломнинг ҳузурига кирди.\nМен ҳам у билан бирга кирдим. Ва “ассалому алайка ё Рaсулуллоҳ!”, деб илк кез ислом саломи ила саломлашдим.\n– Сен кимсан?, – деб сўради мендан.\n– Ғуфар ўғилларидан бир кишиман, – дедим ва сўрадим:\n– Ё Муҳаммад, сен инсонларни нимага даъват этасан?, – дедим.\n– Бир бўлган, ҳеч бир шериги бўлмаган Аллоҳга иймонга даъват этаман, бутларни йўқ қилишга ва менинг Пайғамбарлигимга шаҳодат келтиришга даъват этаман, – деди Расулуллоҳ.\n– Менга исломиятни тушунтир, – дедим..\nУ билдирди, мен дарҳол мусулмон бўлдим. “Ашҳаду ан ла илаҳа иллаллоҳ ва ашҳаду анна Муҳаммадан абдуҳу ва расулуҳу”, деярак шаҳодат келтирдим.\nРасулуллоҳнинг юзида севинч кўрдим.\n– Эй Абу Зар, сен энди бу ишни Маккаликлардан гизли тут, юртингга қайт, – деди Расулуллоҳ.\n– Ё Расулуллоҳ, мен динимни ошкор этмоқ истайман, – дедим.\n– Мен Маккаликлардан сен учун қўрқаяпман, – деди Расулуллоҳ алайҳиссалом.\n– Ё Расулуллоҳ, мен ўлдирилажагимни билсам ҳам буни қиламан, – дедим мен.\nРасулуллоҳ алайҳиссалом индамади.\n– Сени ҳақ дин ила пайғамбар юборган, борлиғим Қудрат қўлида турган Аллоҳга ямин этаман-ки, Масжидий Ҳарамда, уларнинг орасида буни, исломиятни ҳайқирмагунимча юртимга қайтиб кетмайман!, – дедим.\nКейин Қуръайшликларнинг Масжиди Ҳарамда давра бўлиб суҳбатлашганлари он:\n– Эй Қуръайш жамоати! Ашҳаду ан ла илаҳа иллаллоҳ ва ашҳаду анна Муҳаммадан абдуҳу ва расулуҳу, – дея юксак сас билан бақирдим.\n– Бу одам ақлдан озибди! Туринг, юринглар шу сoбийнинг устига!, – деярaк, мени ўлгунча калтаклашди, сулайтириб қўйишди.\nЎша пайтда Аббос бин Абдулмутталиб келиб, менинг устимга паноҳ бўлди ва уларга:\n– Ҳайф сизларга! Сиз Ғуфор қабиласидан бўлган бу одамни ўлдираяпсиз, аммо тужжорларингизнинг Шомга борадиган йўли Ғуфор юртидан ўтишини билмайсизларми? Бу йўлнинг кесилишини истайсизларми?, – деди.\nШунда улар мендан чекилдилар.\nЭртаси куни яна Масжидий Ҳарамга бордим.\nКечаги сўйлаганларимни яна такрорладим.\n– Туринглар, юринг ўша сoбийнинг устига!, – дея менга ташландилар.\nКечаги каби ўлгунча калтаклади ва сулайтириб қўйишди мени.\nЯна имдодимга Аббос етишди, уларга кеча сўйлаганларини сўйлади ва улар тарқалишди.\nУлар мени “ўлдирдик”, деб ўйлашди.\nТуриб Расулуллоҳнинг ёнига бордим.\nРасулуллоҳ алайҳиссалом аҳволимни кўриб, “мен сенга маън этган эдимку”, деди.\n– Ё Расулуллоҳ, қалбимда бир истак эди. Мен ҳам уни адо этдим, – дедим.\nБир муддат Расулуллоҳнинг ёнида бўлдим.\n– Ё Аллоҳнинг пайғамбари, сен менга нимани амр этасан, истаган нарсангни менга буюр!, – дедим.\n– Амрим сенга келгунча, қавмингга хабар бер, таблиғ эт. Ўртага чиқишимиз ҳақида хабар келганида, ёнимга кел. – деди у”.\nПайғамбаримиз алайҳиссаломнинг тавҳид ақидасини ёйиши\nПайғамбаримиз алайҳиссаломнинг амакиси Абу Толиб, бой бўлмаса ҳам, Қуръайшликларнинг саййиди, эътиборли кишиси эди. Унинг сўзига қулоқ тутиб, амрларига қарши келмасдилар.\nАбу Толиб Пайғамбаримиз алайҳиссаломни мушриклардан очиқ ҳимоя қилар ва уни ўз вазифасини бажаришга рағбатлантирарди.\nПайғамбаримиз алайҳиссалом мушрикларнинг топинган бутларини ерга уриб, бу жонсиз нарсаларга сиғиниб ўлган аждодларининг ҳам жаҳаннамга кетганларини айтганда Қуръайш мушриклар қаттиқ ғазабландилар.


GM Uzbekistan Malibu ва Tracker автомобилларига чегирма эълон қилди - 18.03.2019, Sputnik Ўзбекистон\nАкция жорий йилнинг 19 мартидан 31 мартига қадар амал қилади. 18.03.2019, Sputnik Ўзбекистон\nТОШКЕНТ, 18 мар – Sputnik. GM Uzbekistan Наврўз байрами муносабати билан Malibu ва Tracker автомобилларига 3 фоизли чегирма эълон қилди.\nКомпаниянинг маълум қилишича, акция жорий йилнинг 19 мартидан эътиборан компаниянинг расмий дилерларидан 100 фоиз олдиндан тўлов амалга оширган ҳолда ушбу автомобилларни харид қилиш истагида бўлган мижозларга тақдим этилади. Акция жорий йилнинг 31 мартига қадар амал қилади.\nЭслатиб ўтамиз, аввалроқ GM Uzbekistan Қозоғистонга илк партия автомобилларни жўнатгани ҳақида хабар қилган эдик.


«АЙБИМ НИМАЛИГИНИ БИЛМАЙМАН» - Darakchi\nСУҒДИЁНА 12.12.2017, 15:13\nЗарифа, 29 ёш, Гулистон шаҳри:\n— Турмуш ўртоғим тўрт йилдан буён хорижда ишлайди. Аввалига у топган пулини қайнонамга юборарди. Бир йилдан буён менга жўнатяпти. Акамнинг маслаҳати билан у юборган пулларни йиғиб, кичикроқ дўкон очдим. Рўзғордан ортган пул бекорга сарф бўлмасин деб, улгуржи бозордан арзонроқ нархга озиқ-овқат маҳсулотларини олиб келиб сотаман. Ҳар гал бир ҳайдовчи киши юкларимни дўконга олиб келиб, ўзи ташиб киргизади.\n— Кейинги сафар ҳам пулни бегона қилманг, юкларингизни ўзим олиб келиб бераман, — деб тайинлайди ҳар гал. Мен унинг ҳеч қанақа нотўғри муомаласини кўрмаганим учун ҳар гал юкларимни машинасида олиб келаман. Бу ишимни эримнинг қариндошлари нотўғри тушуниб, ўша ҳайдовчи билан гап қилишибди. Одамлардан нафратланиб кетдим.\n— Одамларнинг гапидан бош кўтаролмай қолдим. Бозорни йиғиштиринг. Нима етишмаяпти сизга? Ўғлимнинг ҳам қулоғига етиб борганмиш бу гаплар. Ишини ташлаб шунча йўлдан келиб, жавобингизни бермоқчи... – деди қайнонам совуқ оҳангда.\nКарахт бўлиб қолдим. Гапларимга ўз яқинларимдан бошқа ҳеч ким ишонмаяпти. Ахир, айбим нима? Мен эримга хиёнат қилганим йўқ. Бунга уларни қандай ишонтирай? Эрим ҳам менга ишонмаса, нима қиламан?\nТўти ЮСУПОВА, Ўзбекистон халқ артисти: — Дўкон очишдан олдин эрингизни, қайнота-қайнонангизни огоҳлантирган бўлсангиз, вазиятни уларга ётиғи билан тушунтиринг. Айбингиз йўқлигини, фақатгина рўзғорга озгина ёрдамлашмоқчи бўлганингизни таъкидланг. Акангиз маслаҳат берган экан, ўзи доим ёнингизда туриши керак эди. Бегона эркакнинг бегона аёлга ёрдам беришини ҳеч ким тўғри тушунмайди. Шуни ҳисобга олишингиз керак эди. Ота-онангиз қудалари билан гаплашиб, вазиятни тушунтиришсин. Ўзбошимчалик билан иш қилган бўлсангиз, бу эрингизнинг яқинларига ёқмаган бўлиши табиий.


00:00 / 09.04.2007 | eski savollar | 1885\nАссалому алайкум шайҳ ҳазратлариМаҳалламиз имоми айтишича Оллоҳ билан одам ато инсонларни жаннат ва дўзаҳга ажратишда ҳар 1000 тадан биттаси жаннатга Муҳаммад умматларидан эса ҳар 1000тадан 1таси дўзаҳга киришлиги ҳақида келишиб олишганлари ростми?Идрис алайҳиссалом ҳозир жаннатдамилар? Имомимизнинг Қуръондан тавсир қилиб беришича у киши Азроил билан дўст бўлганликлари ростми?Иймонга шукр қилмаса киши иймондан чиқадими?\nИДРИС АЛАЙҲИССАЛОМҚуръони Каримда зикр қилинган пайғамбарларнинг Одам отадан кейинги энг қадимгилари Идрис алайҳиссаломдирлар.Аллоҳ таоло у зот ҳақларида «Марям» сурасида марҳамат қилиб қуйидагиларни айтади:«Ва китобда Идрисни эсла. Албатта, у сиддиқ ва Набий бўлган эди.Ва уни олий мақомга кўтардик». (56-57 оятлар)Шунингдек, «Анбиё» сурасида:«Ва Исмоил, Идрис ва Зул-кифлни эсла. Уларнинг ҳар бири сабр қилгувчилардандир.Ва уларни Ўз раҳматимизга киритдик. Албатта, улар солиҳлардандир», дейди. (85-86 оятлар)Қуръони Каримда Идрис алайҳиссалом ҳақларида бундан бошқа маълумот йўқ. Ушбу зикр этилган ояти карималарда Идрис алайҳиссаломнинг бир неча сифатлари зикр қилинмоқда:1-Сиддиқлик.2-Набийлик.3-Олий мақом соҳиблиги.4-Сабр қилувчилик.5-Аллоҳнинг раҳматига кириш.6-Солиҳлик. Тарихчиларнинг таъкидлашларича Идрис алайҳиссаломнинг насаблари Одам алайҳиссаломнинг ўғиллари Шийс алайҳиссаломга етиб боради. У кишнинг оталарининг исми Ёрид, боболарининг исми Маҳлоил бўлган. У зотга Одам ва Шийс алайҳиссаломлардан кейин учинчи бўлиб пайғамбарлик берилган. Машҳур тарихчиларимиздан Ибн Исҳоқ раҳматуллоҳи алайҳининг таъкидлашларича Идрис алайҳиссалом қалам билан ёзув ёзган биринчи одамдирлар.Уламоларнинг рожиҳ гапларига қараганда Идрис алайҳиссалом Бобилда таваллуд топганлар. Аввал бошда Шийс алайҳиссаломда бўлган илмни ўрганганлар. Кейинчалик Аллоҳ таоло у зотга пайғамбарликни берган. У зот набий бўлганларидан кейин кишиларни Одам ва Шийс алайҳиссаломлар шариатига даъват қилганлар. У кишининг даъватларини озчилик қабул қилиб кўпчилик қабул қилмаган.Шунда у зот ўзларига эргашганлар билан Бобилни тарк этиб ҳижратга чиққанлар. У киши ўз ҳижратлари учун Мисрни танлаганлар. Мисрда турган пйтларида одамларни динга даъват қилганлар.Идрис алайҳиссалом биринчи бўлиб маданий ишларни йўлга қўйганлар, одамларга маданиятга оид ишларни, қонун-қоидаларни ўргатганлар. У зотнинг давларида 188 та шаҳар қурилган экан.Идрис алайҳиссалом ўз ҳикматлари ила машҳур бўлганлар. Ровийлар Идрис алайҳиссаломдан асар бўлиб қоган баъзи ҳикматларни ҳам келтирадилар:«Дунёнинг яхшиси ҳасратдир. Ёмони надоматдир».«Бахтиёр-ўзига назар солган кишидир. Унинг Роббиси ҳузуридаги шафоатчиси амали солиҳидир».«Сабр иймон ила бўлса зафар келтиради».Идрис алайҳиссаломнинг ер юзидаги истиқоматлари саксон икки йил бўлган. Ундан сўнг Аллоҳ таоло у зотни Ўзига кўтарган.-\tИймонга шукр қилмаса, куфр қилган бўлади.


Мудофаа вазирлигидан кетган генерал Ички ишлар...\n23.11.2019 21:58 0 4348\nГенерал-майор Икрамов Азизбек Исроилович Ўзбекистон Республикаси Ички ишлар вазирининг жамоат тартибини сақлаш бўйича ўринбосари лавозимига тайинланди.\nЭслатиб ўтамиз, Ўзбекистон мудофаа вазирининг тарбиявий ва мафкуравий ишлар бўйича ўринбосари лавозимида ишлаб келган генерал-майор Азизбек Икрамов бошқа лавозимга тайинланганлиги муносабати билан эгаллаб турган лавозимидан озод этилгани хабар қилинганди.\nГенерал-майор Мудофаа вазирлиги тизимидаги фаолиятига қадар Ички ишлар вазирлиги тизимида хизмат қилган.\nБунга қадар Ички ишлар вазирининг жамоат тартибини сақлаш бўйича ўринбосари лавозимида ишлаб келган Муҳиддин Жўраев 18 ноябрь куни лавозимидан олинганди. Шу куни ишдан бўшатилган ИИВ Қоровул қўшинлари собиқ қўмондони генерал-майор Дмитрий Пан эса қамоққа олинди.\nИчки ишлар вазирлиги Мудофаа вазирлиги тайинловлар генерал


Бир инсоннинг ҳуқуқлари бузилишига ҳам фавқулодда ҳолат деб қарашимиз керак | "Адолат" СДП\nБир инсоннинг ҳуқуқлари бузилишига ҳам фавқулодда ҳолат деб қарашимиз керак\nИнсон азиз, Инсон мукаррам. Бежиз Инсонни коинот сарвари дейишмайди. Сайёрамиз гултожи бўлган Инсонга табиат томонидан яшаш ҳуқуқи ато этилган. Инсоннинг муносиб ҳаёт кечиришини таъминлаш, унинг бошқа ҳуқуқларини таъминлаш, кафолатлаш эса давлатлар, ҳукуматлар зиммасига тушган. Зеро, ҳар қандай давлатнинг энг катта бойлиги ер ости-усти конлари, табиий захиралари, олтини, нефть-гази, уран-вольфрами, ҳаттоки ҳосилдор замини эмас, балки алоҳида олинган, такрорланмас Инсонлардан жамланган халқидир. Бу бемисл бойлик ҳар томонлама авайлаб-асралишга, ҳимоя қилинишга муҳтож.\nЎзбекистон “Адолат” социал-демократик партиясининг Сайловолди дастурида инсон ҳуқуқлари ва эркинликларига алоҳида эътибор қаратилган. Жумладан, партиямиз Ватанимиз тараққиёти йўлида ҳуқуқий демократик, ижтимоий давлат ва барча учун фаровонлик таъминланган адолатли фуқаролик жамиятини қуришнинг социал-демократик моделини таклиф этаркан, унинг асосий тамойилларидан бири сифатида инсон, унинг ҳуқуқлари, эркинликлари ва қонуний манфаатлари давлат ва жамиятнинг энг юксак қадриятлари эканлигини тан олиб, жамият ва давлат ҳаётининг барча жабҳаларида ҳар бир инсонни фаровон ҳаёти учун зарур шарт-шароитлар яратиш, ижтимоий адолат ва қонун устуворлиги мезонларини таъминлаш ўз фаолияти йўналиши эканлигини эътироф этади.\nМана шу жиҳатдан олганда, Президентимизнинг кеча матбуотда эълон қилинган “Инсон ҳуқуқлари бўйича Ўзбекистон Республикасининг миллий стратегиясини тасдиқлаш тўғрисида”ги Фармони партиямиз ғояларига ҳамоҳанглиги билан бизни мамнун этди.\nҲақиқатдан сўнгги йилларда инсон ҳуқуқларини ҳимоя қилишнинг қонунчилик ва ташкилий-ҳуқуқий базасини мустаҳкамлаш, инсон ҳуқуқлари бўйича халқаро стандартларни миллий қонунчиликка имплементация қилиш ва халқаро мажбуриятларни бажариш, шунингдек, инсон ҳуқуқларини ҳимоя қилиш масалалари юзасидан халқаро ташкилотлар билан ҳамкорликни йўлга қўйиш борасида қатор ижобий ишлар амалга оширилди. Биз фаолият самарасини республикамизнинг халқаро майдондаги обрўси ошаётганида, сиёсий-ҳуқуқий рейтинг ҳамда индекслардаги мавқеимиз яхшиланаётганида кўришимиз мумкин.\nАйни пайтда ҳали бу борада қилинадиган ишларимиз кўп. Чунки юртимиздаги ҳаттоки битта инсоннинг ҳуқуқ ва эркинликлари бузилишига ҳам биз фавқулодда ҳолат деб қарашимиз шарт. Ана шундагина кутилган натижага эриша оламиз.\nБу жараёнда биз мазкур масала юзасидан халқаро ҳамкорлик тажрибасини, амалий тавсияларини янада чуқур ўрганишимиз лозим. Маълумки, республикамиз бугунги кунда инсон ҳуқуқлари бўйича саксондан ортиқ халқаро ҳужжатларга, жумладан Бирлашган Миллатлар Ташкилотининг олтита асосий шартномаcи ва тўртта факультатив протоколига қўшилган бўлиб, уларнинг амалга оширилиши юзасидан БМТнинг Инсон ҳуқуқлари бўйича кенгаши ва шартномавий қўмиталарига мунтазам равишда миллий ҳисоботларни (маърузаларни) тақдим этиб келинмоқда.\nБироқ ҳозирги замон масалага янада изчил ва кенг кўламли ёндашувни талаб этмоқда. Шу сабабли Президент Фармонига кўра Ўзбекистон Республикаси Олий Мажлиси палаталарига Инсон ҳуқуқлари соҳасида халқаро мажбуриятларга риоя этилиши бўйича парламент комиссиясини тузиш ҳамда вазирлик ва идоралар раҳбарларининг Миллий стратегия ва “Йўл харитаси”нинг ижро ҳолати юзасидан ахборотини ҳар чоракда эшитиш ва танқидий муҳокама қилиш вазифаси юклатилди. Бу вазифа инсон ҳуқуқлари масаласида биз Парламент депутатларининг масъулияти янада ошишига хизмат қилиши шубҳасиз.\nАфсуски ҳали ҳаётимизда бир қатор инсон ҳуқуқлари бузилиши ҳолатлари учраб турибди. Қашқадарё, Андижон вилоятларида ички ишлар органларида фуқароларни қийноққа солингани, кўплаб ҳудудларда фуқаролар мулкига тажовуз учраб тургани ва бошқа шунга ўхшаш ҳолларда фуқароларимизни бир қатор қонуний ҳуқуқлари поймол бўлгани ҳаммамизга аён. Қабул қилинган инсон ҳуқуқлари Миллий стратегияси янгича ёндошувга замин яратди.\nАҳамиятлиси, ҳужжат билан инсон ҳуқуқларини таъминлашда жамоатчиликнинг иштирокини кенгайтириш кўзда тутилмоқда. Бунда Президент ҳузуридаги Жамоатчилик палатаси ва фуқаролик жамиятлари институтлари билан ҳамкорликда соҳага оид қонун ҳужжатларини бажарилишини назорат қилиб бориш белгиланмоқда. Бу ушбу жараёнларга фуқароларимизни фаол жалб этишнинг бир воситаси бўлиб хизмат қилади.\nҲа, Фармонда белгиланган вазифалар, амалга ошириладиган ишлар кўламдор ва залворли. Уларнинг ҳаммаси инсон ҳуқуқлари ва эркинликларини таъминлашга хизмат қилиши билан янада қимматли. Ўз ўрнида “Адолат” СДП депутатлари, аъзолари, хайрихоҳлари фармон талабларини амалиётга татбиқ этишда фаол иштирок этадилар. Зеро, партиямизнинг асосий тамойили – ҳар бир инсоннинг ҳуқуқ ва эркинликлари кафолатланишига эришиш! Шундай натижага эришиш – ҳаракатларимиз мезонидир!


«Катта давлатлар ўйин ўйнашяпти. Заиф мусулмон давлатлари эса уларга копток бўлмоқда»\nСиёсат / Ўйинлар A A A\nБугун бир хабар ўқиб қолдим: Голландияда 1 августдан эътиборан жамоат жойларида муслималарнинг бурқа ва ниқоби расман тақиқланибди. Бу тақиқни бузганлар 150 евро миқдорида жаримага тортилар экан.\nФранцияда бу тақиқ 2014 йилда кучга кирган эди. Европа инсон ҳуқуқлари суди буни тасдиқлаган ва инсон ҳуқуқларига зид эмас деб қарор чиқарган. Ҳа, бу воқеалар ҳамма номини эшитганда оғзининг суви қочадиган, ҳамма жойда инсон ҳуқуқлари деб жар соладиган ўша Европада бўлмоқда. Ҳатто бу худо бехабарлар гейларга ҳам инсон ҳуқуқлари деб рухсат бериб қўйибди. Уларнинг назарида бу инсон ҳуқуқларига кирар экан. Уларнинг ифлос кўнгли шуни тусабдими, демак, бу ишни қилишга ҳаққи бор эмиш. Тақиқлаш мумкин эмас экан. Лекин муслималарнинг юзини беркитиб юриши масаласига келганда фикрлари бошқача чиқади. Биласизми, бу нимадан дарак беради? Бу аслида улар биз ўйлаганчалик адолатли эмаслигини билдиради. Агар ўзларининг манфаатига тўғри келса, адолатни эслашади. Мабодо манфаатига мос келмаса, тупуриб қўйишади ўша адолатга. Улар бу ишни усталик билан бажаришади.\nАслида ҳақиқий адолат яратганнинг ҳузуридагина бўлади. Қолган барчаси алдамчи. Биз шунчаки кўп адолатсизликларни кўрганлигимиз учун ҳам улар бизга адолатлироқ бўлиб туюлади. Бунинг яна бир сабаби, уларнинг Исломга бўлган душманликларидир.\nШу ерда кимдир эътироз билдириши мумкин. Яъни ўз юртида соқол қўя олмаган, ҳижоб кия олмаганлар ўша Европада бемалол яшайди-ку деб. Ҳа, яшар эди. Энди бундан кейин бу қийинлашиб бораверади. Чунки олдин мусулмонлар кам сонли бўлганлиги учун эътибор беришмаган. Мусулмонлар сони кўпаяётганлигини сезгач, хавотирга туша бошлашди.Германияда Қуроънни йиртиш, масжидларга ҳужум уюштириш, Францияда ва Голландияда ҳижобни тақиқлаш. Улар бу ишлари ўзлари айтаётган инсон ҳуқуқлари, демократия деган гапларига тўғри келмаслигини билишмайди дейсизми. Жуда ҳам яхши билишади. Бундай пайтда без бўлиб, сўз ўйини қилишади.\nКимдир эътироз билдириши мумкин бўлган яна қизиқ бир факт: куни кеча ўша насроний Ғарб давлатлари Хитойдаги мусулмон уйғурларни ҳимоя қилиб чиқди. Хитойга эътирозлар билдиришди. Дунёдаги мусулмон давлатлар эса Хитой билан алоқани узса, гўё оч қоладигандек ялтоқланиб “нима қилсанг қилавер”, демоқда. Эртага Хитой уларни ҳам уйғурлардан беш баттар аҳволга солишини тушуниб етишмаяпти. Шунчалик ҳам калта ўйлаш бўладими?\nҲа, майли. Хўш, нега Ғарб давлатлари мусулмонларни ҳимоя қилиб Хитойга эътироз билдиряпти? Нима, мусулмонларга раҳмилари келиб кетдими? Ёки муз юраклари эридими? Йўқ, мусулмонлар битта қолмай қирилиб кетса ҳам, улар пинакларини бузишмайди. Агар раҳм-шафқатни билганларида, ҳақиқатан ҳам инсон ҳуқуқларини ҳимоя қилишганда Суриядаги, Ливиядаги, Ироқдаги, Афғонистондаги қирғинбаротлар бошланганда овозларини чиқарарди. Миллионлаб мусулмонлар қирилиб кетди. Бирон марта инсон ҳуқуқларини эслашмади.\nУнда нега Хитойда эслаб қолишди? Сабаби Хитой уларнинг манфаатига мос келмаяпти. Хитой уларга халақит қилмоқда. Хитой уларга ёқмаяпти. Шунинг учун ҳам мусулмонларни баҳона қилиб Хитойга босим ўтказишга ҳаракат қилишмоқда. Ана шунақа гаплар. Уйғурларни ҳимоя қилиш эса бир баҳона, холос. Хуллас, катта давлатлар ўйнашяпти. Заиф мусулмон давлатлари эса уларга копток бўлмоқда.\nКиритилди: 07:30 28.07.2019. Ўқилди: 4032 марта. Фикрлар сони: 0 та.\nЎзбекистонда аҳолига оммавий пул тарқатиш самара бермайди. Нега?


5230600 – Молия ва молиявий технологиялар – TDIU\nТаълим йўналиши номи, шифри: 5230600 – Молия ва молиявий технологиялар\nУниверситетда ўқув йили қоида тариқасида 1- курс талабалари учун ўқув йилининг 3 – ҳафтасидан 2, 3 ва 4 курс талабалари учун эса ўқув йилининг 2 – ҳафтасидан бошланади ва ўқув жараёни йиллик 30 ҳафтани ташкил этади, жумладан 15 ҳафта кузги, 15 ҳафта баҳорги семестрлар учун.Қишки таътил ўқув йилининг 1 – курс талабалари учун ўқув йилининг 18,19, 23, 24 – ҳафталарида 2, 3, 4 – курс талабари учун эса 17, 18,19, 23, 24 – ҳафталарида бўлиб ўтади.\nҚабул талаблари Ўзбекистон Республикаси Вазирлар Маҳкамаси ҳузуридаги Давлат тест маркази томонидан тест синовлари орқали амалга оширилади ва жами 75 та шу жумладан 0 грант ва 75 та тўлов шартномаси асосида абитуриентлар талабалар сафига қабул қилинади. Тест синовлари фанлар мажмуаси ва баҳолаш мезонлари қуйидагича:\nУмумий тест синовларидан тўпланиши мумкин бўлган максимал балл 189 баллни ташкил этади. Чет тилидан ўтказиладиган тест синовларидан озод этиш ва ушбу фандан максимал балл олиш учун чет тилларини билиш бўйича сертификатлар даражалари қуйидагича бўлиши талаб этилади:\nТаълим йўналиши объекти: Ушбу дастур молия фанининг назарияси,предмети ва усулини,асосий тушунчаларни,тоифаларни,таснифларни ўрганишни ўрганади.Бозор воқеалари ва жараёнлар ўртасидаги сабаб-оқибат муносабатлари,уларнинг ривожланиш қонуниятлари, мамлакатимизда бозор муносабатларининг пайдо бўлиши ва ўрнатилишини ўрганади.\n-молия фанининг предмети,мақсади,вазифалари ва мохиятини тушунтиришга имкон берадиган билимларга эга бўлиш;\n-микро ва макро даражада молиявий тизимнинг ишлаши;\n-молия тизимининг ривожланиш қонунлари;\n-молиявий тизимнинг холати;\n-давлат молиясини, корҳоналарни молиялаштиришни ва бюджет ташкилотларининг молиясини ташкил этиш;\n-молиявий ресурсларни бошқаришнинг асосий усуллари;\n-молиявий фаолиятнинг ўзига ҳос ҳусусиятлари;\n-молиявий сиёсат стратегияси ва тактикаси;\n-молиявий маблағларни инвестициялаш тамойиллари;\n-молиявий бозорни ўрганиш усулларини билиш ва ундан фойдалана билиш;\n-талаба корхона ва ташкилотлар фаолиятида ҳавфларни аниқлаш ва бахолаш усулларини қўллаши;\n-олинган назарий билимлар асосида берилган мавзу бўйича библиографик манбаларни тўплаш,тузиш ва шархлаш имкониятига эга бўлиши керак.\n-кредит тизими институтлари ва уларнинг ҳудудий бўлинмалари;\n-давлат ва маҳаллий ҳокимият органлари\n-мулкчиликнинг туртли шаклларидаги хўжалик субъектлари молиявий хизмат тизимида;\n-молиявий воситачилик билан шуғулланувчи бошқа молиявий институтлар.\nМолия кафедраси мудири Х.Қурбонов.\nINTIF6 Ислом молиясига кириш (6 ECTS)\nACCBUS6 Бизнесда бухгалтерия хиоби (6 ECTS)\nFINMII6 Молиявий бозорлар, институтлар ва инструментлар (6 ECTS)\nFINDAT6 Молиявий маълумотлар (6 ECTS)\nPRISTR6 Нархлаш стратегияси (6 ECTS)\nFINMAN6 Молиявий менежмент (6 ECTS)\nFINRA6 Молиявий хисобот ва хисобдорлик (6 ECTS)\nBEHFIN6 Хулқ-атвор иқтисодиёти (6 ECTS)\nBUDMAN6 Бюджетни бошқариш (6 ECTS)\nMODTMMP6 Пул ва пул сиёсатининг замонавий назариялари (6 ECTS)\nFINSTS6 Молиявий статистика (6 ECTS)\nSHAPAI6 Акция нархлари ва бухгалтерия маълумотлари (6 ECTS)\nFINSA6 Молиявий хисобот тахлили (6 ECTS)


Ироқдан олинаётган хабарларга кўра, бугун байжи шаҳарчасида ҳудкуш томонидан содир этилган портлашдан икки полициячи ҳалок бўлган.\n03 март 2021, Тошкент вақти: 07:04\nШунингдек, юқори лавозимли полициячи ўз уйидан чиқиб кетаётганидан номаълум шахс томонидан отиб ўлдирилган.\nБошқа хабарларга кўра, Бақуба шаҳарчасида содир этилган портлаш оқибатида 14 киши жароҳатланган.\nЎтган ойда Ироқнинг янги ҳукумати тузилганидан бери зўравонликларнинг кучайиши оқибатида 500га яқин одам қурбон бўлган.\nВакцина бепул. Ўзбекистонда аҳолини коронавирусга қарши оммавий эмлаш қачон бошланиши маълум қилинди


Xiaomi компанияси Redmi Note 11T сериясини тақдим этмоқчи - Terabayt.Uz\nXiaomi компанияси Redmi Note 11 сериясида яна бир неча янги смартфонларни тақдим этмоқчи. Янги Redmi Note 11T смартфонларининг тақдимоти 24 май куни Хитойда бўлиб ўтади.\nRedmi'нинг Weibo тармоғидаги расмий саҳифаси смартфонларга оид бўлган айрим маълумотлар билан бўлишди. Унга кўра, компания тахминан учта янги смартфонни тақдим этди. Булар: Redmi Note 11T, 11T Pro ва 11T Pro+.\nЮқоридаги тизерлардан кўришимиз мумкинки, Redmi Note 11T Pro+ модели учта камерага эга бўлади. Шунингдек, унга LCD дисплей ва Dimensity 8100 чипи ўрнатилади. Ҳозирча учала моделнинг техник кўрсаткичлари ҳақида батафсил маълумот мавжуд эмас. Яқин кунлар ичида ушбу смартфонларга оид бўлган янги хабарлар чиқишни бошлайди.\nЎҚИНГ: Huawei Mate Xs 2 халқаро бозор учун сотувга чиқди\n#Redmi Note 11T #Redmi Note 11T Pro #Redmi Note 11T Pro+


Муҳаммад ал-Хоразмий номидаги мактабда онлайн таълим...\n18.03.2020 16:03 0 1284\nФото: Муҳаммад ал-Хоразмий номидаги ихтисослашган мактаб\nАммо ўқув жараёни тўхтаган эмас. Ўқувчилар ўқишни давом эттираверади, бироқ дарслар энди масофавий, онлайн тарзда ўтказилади. Бу ҳақда АКТ вазирлиги ахборот хизмати хабар бермоқда.\nМуҳаммад ал-Хоразмий номидаги мактаб ўқитувчилари биргаликда онлайн дарслар ишлаб чиқди. Ўқувчилар фанларни онлайн ўзлаштириш имкониятига эга бўлдилар.\nБундан ташқари, мактаб синф раҳбарлари билан биргаликда ҳар бир ўқувчи билан Google Education платформаси орқали индивидуал ёндашув йўлга қўйилган. Ўқитувчилар ўқувчилар билан ўзаро масофавий таълим олиб бормоқдалар. Бундай имконият ўқувчиларни қолиб кетган дарсларини ўзлаштириш ва ўз билимларини мустаҳкамлашда ёрдам беради.\nихтисослаштирилган мактаб онлайн таълим


Турк мафиозиси юқори лавозимли расмийларни қоралаган видеолар миллионлаб марта кўрилди\n18 май 2022, Тошкент вақти: 05:36\nТуркия ички ишлар вазири Сулаймон Сойлу\nЖорий ой бошида судланган туркиялик жиноий тўда сардори Седат Пекер ижтимоий тармоқларда видеомурожаат эълон қила бошлади. Ўз видеомурожаатларида у юқори лавозимли расмийлар коррупция, қотиллик ва гиёҳванд моддалар савдосига алоқадор экани тўғрисида тасдиқланмаган даъволарни айтди. Унинг видеолари миллионлаб марта томоша қилинди.\nВидеони кўрганлар орасида рақамли маркетинг бўйича мутахассис Жан Гумушбаш ҳам бор. 27 ёшли Гумушбаш “Reuters” агентлиги билан суҳбатда прокуратура Пекернинг даъволари бўйича тергов бошлаши керак, деб ҳисоблашини айтди.\n“Агар ҳеч нарса қилинмаса, Туркия демократик, ҳуқуқий давлат экани ҳақидаги қараш маънисиз бўлиб қолади”, деди у.\nТўлиқ исмини айтишни истамаган жамоатчилик билан алоқалар мутахассиси Алара ҳам Пекер даъволаридан хабардор. Кўплаб томошабинлар сингари у ҳам Пекернинг даъволарига шубҳа билан қарайди. У видеолар оммалашганини улар Туркиядаги анъанавий оммавий ахборот воситаларини четлаб ўтгани билан изоҳлади.\n“Бу биз яшаётган замонни акс эттиради, чунки мафия хўжайини жонли эфир ўтказяпти... ва у ҳар хил нарсалар, ўзи истаган мавзуларда бирор фильтрсиз сўзлаши мумкин”, деди 27 ёшли Алара “Reuters” агентлигига берган интервьюсида.\nПекер шу пайтгача эълон қилган етти видео “YouTube”да 56 миллион мартадан кўпроқ кўрилди.\nБаъзи турклар бу видеолар Туркияни қарийб йигирма йил давомида бошқариб келаётган ва давлат ва мафия ўртасидаги алоқаларни узишга муваффақ бўлганини айтиб келаётган президент Ражаб Тоййиб Эрдўғон ҳукумати учун шармандали, деб ҳисоблайди.\nМухолифат партиялари Пекер ўз чиқишларида кенг муҳокама қилган ички ишлар вазири Сулаймон Сойлуни истеъфо беришга чорлади.\nСойлу унга қарши айбловларни рад этди ва уларни “жирканч ёлғонлар” ва мамлакатга қарши фитна, деб атади.\nСойлу Пекер устидан судга арз қилганини айтди. Вазир уюшган жиноятчиликка қарши курашгани учун нишонга олинаётганини қўшимча қилди.\nСойлу турк телеканалига берган интервьюсида нега миллионлаб одам видеоларни томоша қилгани ҳақидаги саволга жавобан миллионлаб одам болалар порнографиясини ҳам томоша қилишини айтди.\nЭрдўғон чоршанба куни ушбу можарони тилга олди ва Сойлу ёнини босди. Президент парламент олдига қилган чиқишида ҳукумат жиноий гуруҳ аъзолари “дунёнинг қайси бурчагига қочмасин”, уларни таъқиб қилишда давом этишини айтди.\n49 ёшли Пекер 1990 йилларда мафиози сифатида танилган. 2007 йилда у жиноий тўда тузиш ва унга раҳбарлик қилишда айбланиб, 14 йил қамоқ жазосига маҳкум этилган. У Туркияда бир неча марта қамалгани, айни дамда Дубайда эканини айтган.\n“Reuters” агентлиги у ҳозир қаерда эканини мустақил тарзда аниқлай олмади.\nБерлинда жойлашган Роберт Бош академияси ходими Галип Далайнинг айтишича, Пекернинг иддаолари Сойлу сингари вазирлар ёрдамида парламентдаги миллатчи иттифоқчилар қўлловини қўлга киритган Эрдўғон ҳаётини қийинлаштириши мумкин.\nДалай Сойлуни ишдан олиш Эрдўғоннинг сиёсий базасига зарар етказиши мумкинлигини, аммо уни ўз лавозимида қолдириш президентнинг заифлиги рамзи ўлароқ кўрилиши мумкинлигини айтди.


Халқаро ҳамжамият Саудия Арабистонида содир этилган террор ҳужумларини қораламоқда.\n26 январ 2021, Тошкент вақти: 05:29\nЭрон ҳам ушбу ҳужумларни қораловчилар рўйхатига қўшилди. Эрон Ташқи ишлар вазирлиги баёнотида террорчилик "жирканч жиноят" сифатида таърифланади. Бугун Ўзбекистон ҳам душанба куни Эр-Риёдда содир этилган портлашларни қоралади. Ўзбекистон Ташқи ишлар вазирлиги баёнотида террорчилик ҳали ҳам инсониятга катта хавф туғдираётгани ва унга қарши биргаликда курашиш лозимлиги қайд этилади.\nДушанба куни Эр-Риёдда рўй берган портлашлар оқибатида ўлганлар сони 34га етди. Уларнинг аксар кўпчилигини хорижликлар – АҚШ, Буюк Британия, Ирландия, Австралия, Филиппин ва бошқа давлат фуқаролари ташкил этади. Ўлганлар орасида саккиз Америка фуқароси ҳам бор. Бу ҳақда бугун Саудия Арабистони Ички ишлар вазирлиги маълум қилди.


Китоб – маънавий нур тимсоли - Уч илдиз\nby Тўлқин Эшбек · 31.03.2019\nКитоб ва китобхонлик бугунги кунда жамиятимизда муҳим ижтимоий ҳамда\nмаънавий воқеликка айланмоқда. Президентимиз Шавкат Мирзиёевнинг “Халқимизнинг розилиги бизнинг фаолиятимизга берилган энг олий баҳодир” (“Ўзбекистон” нашриёти, 2018 йил) деб номланган китоби турли муассасаларда катта қизиқиш билан ўрганилмоқда. Яқинда Олмазор туманидаги 21-оилавий поликлиникада бўлиб ўтган “Китоб – маънавий нур тимсоли” мавзуидаги давра суҳбати асосан ана шу китоб мазмун-моҳиятини ўрганишга бағишланди.\n– Муҳтарам Президентимизнинг “Миллий тараққиёт йўлимизни қатъият билан давом эттириб, янги босқичга кўтарамиз”, “Халқимизнинг розилиги бизнинг фаолиятимизга берилган энг олий баҳодир” каби китобларини қунт билан ўқиган ҳар бир инсоннинг дунёқараши, маънавий олами шунга яраша бўлади,– дейди поликлиника бош шифокори Зуҳра Абдусатторова.– Китобга ошно бўлган киши ҳеч қачон адашмайди, замондан ортда қолмайди. Китоб инсон камолотида беназир маънавий қанотдир.\nПрезидентимиз ёшларни сўнгги йилларда кучайиб бораётган диний экстремизм ва терроризм таҳдидларидан ҳимоя қилиш, уларнинг ўз салоҳиятини намоён этиши учун зарур шароитлар яратиш кераклигини таъкидлаб, БМТнинг Ёшлар ҳуқуқлари тўғрисидаги халқаро конвенциясини ишлаб чиқишни таклиф қилгани кенг жамоатчиликда катта қизиқиш уйғотди. Давлатимиз раҳбарининг нутқида кўтарилган устувор масалалар мазмун-моҳиятини халқимизга, айниқса, ёшларга етказиш, тушунтириб беришга масъулмиз. Муқаддас китобларимиз ва қадриятларимиз, буюк мутафаккир аждодларимиз меросида доимо ҳалол меҳнат билан яшаш, ватанпарварлик, мардлик, саховат ва камтарлик улуғланади. Президентимиз ўз нутқида ислом динининг инсонпарварлик аҳамиятига яна бир бор эътиборни қаратди: “Биз бутун жаҳон жамоатчилигига ислом динининг асл инсонпарварлик моҳиятини етказишни энг муҳим вазифа, деб ҳисоблаймиз. Биз муқаддас динимизни азалий қадриятларимиз мужассамининг ифодаси сифатида беҳад қадрлаймиз.\nБиз муқаддас динимизни зўравонлик ва қон тўкиш билан бир қаторга қўядиганларни қатъий қоралаймиз ва улар билан ҳеч қачон муроса қила олмаймиз.\nИслом дини бизни эзгулик ва тинчликка, асл инсоний фазилатларни асраб-авайлашга даъват этади”.\nXXI асрга келиб, жаҳон динларидан бири – исломга қизиқиш тобора ортиб бормоқда. Афсуски, бу қизиқиш ортида исломни ниқоб қилиб, ўзининг жирканч мақсадларини амалга оширишга уринаётган кучлар ҳам борки, улар нафақат тинчлик ва барқарорликка, балки ислом дини софлигига ҳам катта таҳдид солмоқда. Диний экстремистларнинг ёвуз мақсадлари, бузғунчи ғоялари бизни доимо ҳушёр ва огоҳ бўлишга чақиради.\nИнтерфаол тарзида ўтказилган давра суҳбатида тажрибали шифокорлар Дилором Муҳамедова, Насиба Раҳимова, Гулчеҳра Шомақсудова, Акбар Тоғаев, Муқаддам Маҳамадбекова ва бошқалар мазкур китобларни қунт билан ўқиган киши мамлакатимиз ҳаётида юз бераётган оламшумул ўзгаришлар моҳиятини теран англаб етиши, эртанги кунга ишонч ва умид билан қараши учун ундан маънавий қувват олиши мумкинлигини алоҳида таъкидладилар.\nШиддатли ислоҳотлар йили\nNext story Соҳибқироннинг мангу юлдузи\nPrevious story Respublika Maʼnaviyat va maʼrifat markazi “Olimlar klubi” Sirdaryoda


14.10.21 10:12\tmsk\n14 октябрь кунидан Ўзбекистон президенти сайловида муддатидан олдин овоз бериш бошланди. У 20 октябрда тугайди.\nМуддатидан олдин овоз бериш учун сайловчи сайлов кунида бўла олмаслигининг сабаблари (таътил, хизмат сафари, хорижга чиқиш ва ҳоказо) кўрсатилган ариза асосида тегишли участка сайлов комиссиясидан сайлов бюллетенини олади. Сайловчи сайлов бюллетенини олганлиги ҳақида тегишли участка комиссиясининг камида икки нафар аъзоси ҳозирлигида сайловчилар рўйхатига имзо қўяди.\nСайлов бюллетени махсус жиҳозланган яширин овоз бериш кабинасида сайловчи томонидан тўлдирилади.\nСайловчи тўлдирилган сайлов бюллетенини ёпиқ конвертда қолдиради, конверт тегишли участка сайлов комиссиясининг сейфида сақланади. Конвертнинг елимланган жойига участка комиссиясининг икки нафар аъзосининг имзолари қўйилиб, улар комиссиянинг муҳри билан тасдиқланади.\nЎзбекистон президенти сайлови 2021 йил 24 октябрга белгиланган. Унда республикада фаолият кўрсатаётган бешта сиёсий партиядан номзодлар иштирок этадилар. Ўзбекистонда 21 млн одам овоз бериш ҳуқуқига эга.


Вакиллар палатаси импичмент бўйича резолюция матнини нашр этди\nАҚШ Конгресси Вакиллар Палатаси душанба куни Президент Доналд Трампга импичмент эълон қилиш тўғрисидаги резолюция матнини эълон қилди. АҚШ ижрочи директори «исён қўзғашда» айбланмоқда.\nАҚШ Конгресси Вакиллар Палатаси душанба куни Президент Доналд Трампга импичмент эълон қилиш тўғрисидаги резолюция матнини эълон қилди. АҚШ ижрочи директори «исён қўзғашда» айбланмоқда. «Президент Трамп АҚШ ва ҳукумат институтларининг хавфсизлигини жиддий хавф остига қўйди», дейилади қарорда.\nБеш киши Трамп тарафдорларининг итоати қурбонига айланди.\nДоналд Трампнинг президентлик ваколати 20 январь куни бир вақтнинг ўзида сайланган президент Жо Байденнинг инаугурацияси билан якунланади.\nРезолюция ташаббускорлари 13 ва 14 январь кунлари бўлиб ўтган муҳокамадан сўнг Вакиллар Палатаси аъзолари импичмент учун овоз беришини ва Сенат ушбу қарорни маъқуллашини кутишмоқда. Бундай ҳолда Трампнинг янги президентлик сайловларида иштирок этишига йўл ёпилади.\n«Америка Овози» нинг таъкидлашича, душанба куни тушдан кейин камида 200 демократ бу ташаббусни қўллаб-қувватлаган, аммо уни илгари суриш учун 218 овоз керак. Бироқ, республикачиларнинг ҳеч бири импичмент учун овоз бериш ниятини билдирмади. Трампнинг ваколат муддати тугашидан олдин Сенатда импичмент бўйича суд ўтказилиши эҳтимолдан йироқ эмас, аммо бу маъмурият ўзгаргандан кейин амалга оширилиши мумкин.\nЎтган ҳафта, 6 январь куни Вашингтондаги турли штатларнинг Трамп тарафдорлари Капитолий олдида намойиш ўтказдилар ва бинога бостириб кириб, соқчиларнинг қаршилигини буздилар. Тартибсизликлар конгрессменлар ноябрь ойида бўлиб ўтган президентлик сайловлари натижаларини маъқуллаши керак бўлган пайтга тўғри келди, унда Жо Байден ғалаба қозонди.


Тўрткўлда лицензиясиз сухандонлик ва раққослик қилиб келаётган 9 та фуқаро аниқланди- Kruz.uz\nТўрткўлда лицензиясиз сухандонлик ва раққослик қилиб келаётган 9 та фуқаро аниқланди\n11:34, 12.11.2016 1622 0 Тўрткул тумани\nТўрткўл тумани Давлат солиқ инспектсияси ходимлари томонидан рейд-текширувлари натижасида ноқоқнуний равишда хонандалик ва сухандонлик қилаётганлар аниқланди. Бу ҳақда "Ғазийне" газетаси хабар бермоқда.\nНазорат тадбирлари давомида ҳеч қандай ҳужжатларсиз қўшиқ айтиб, сухандонлик ва раққослик қилиб, аҳолига ноқоқнуний пуллик хизмат кўрсатиб келган 9 та фуқаро аниқланди.\nЖумладан ушбу тумандаяшовчи Н.Рузимова "Орузу" тўйхонасида раққослик қилиб, М.Балтабаев эса тумандаги "Зухра юлдузи" тўйхонасида қўшиқ куйлаб, Б.Усманова "Юлдош ота" тўйхонасида раққослик қилиб келгани аниқланди.\nУларга нисбатан маъмурий ҳуқуқбузарлик тўғрисида баённома тузилди ва тўпланган ҳужжатлар Маъмурий жавобгарлик тўғрисидаги кодекснинг 165-моддаси билан судга юборилиб, уларга суд томонидан маъмурий жазо қўлланилди.\nКеча, 02:16 8158\n13:31, 04.04.2020 2553\n20:17, 03.04.2020 1340\n15:59, 02.04.2020 977\n13:36, 02.04.2020 5985\n"I love Nukus" Қабул квоталар таянч пунктлари болалар дам олиш марказлари “Кемалар қабристони” кечки бўлим Ички ишлар вазирлиги «Ҳоким гранти» Марказий Осиёнинг энг яхши актрисаси Оқ уй\nБугун, 14:28 1009


"Бухоро" юзага келган танаффус пайти "Машъал" билан ўйнайди\n11 март, 2019, 15:13 252\nТеглар:Бухоро | Машъал\n"Бухоро" таътилга чиқди\nБиринчи турни меҳмонда дуранг билан бошлаган "Бухоро" жамоаси футболчиларига уч кунлик дам берилди. Бу ҳақда клуб матбуот хизмати хабар берди.\nЖамоа 13 март куни Бухородаги ўз қароргоҳида йиғилиб, машғулотларга киришишади. ФИФА кунлари (18-26 март) сабаб Суперлига 2-тур илк учрашувлари 29 март куни бўлиб ўтади. Шу куни бухороликлар "Металлург" меҳмони бўлади.\nЎртада катта танаффус пайдо бўлгани туфайли мураббийлар штаби, "Машъал" жамоаси таклифига биноан назорат ўйини ўтқазишни режалаштиришган. Мазкур учрашув 15 март куни соат 15:00да "Машъал" стадионида бўлиб ўтади.\n"Машъал" назорат учрашувида "Бухоро" ёшларини тор-мор келтирди\nПФЛнинг махсус ишчи комиссияси “Бухоро” ва “Машъал” стадионларини кўздан кечирди


Toshloq.uz - Расмий муносабат\n2020-09-25 17:43:49 32\nИжтимоий тармоқларда "Сувсизликдан қийналиб кетдик" сарлавҳаси билан тарқалган мурожаат юзасидан Тошлоқ тумани ҳокимлигининг расмий муносабати\nМазкур мурожаатда “Фарғона вилояти Тошлоқ тумани Ахшак ҚФЙ Янгиқишлоқ- Якавут маҳалласидан мурожаат қилмоқдамиз. Маҳалла аҳли сувсизликдан қийналиб кетдик. Ичимлик сувини пулга сотиб олиб ичамиз. Маҳаллага мурожаатдан фойда йўқ. Ҳолбуки, илгари дренаждан сув олар эдик. Cув муаммосини ҳал этилишини сўраймиз” дейилган.\nМурожаат юзасидан туман ҳокими Абдуқаҳҳор Джурабаев кўрсатмаси билан Ишчи гуруҳи тузилиб, Яккавут маҳалла фуқаролар йиғинида ўрганиш олиб борилди.\nМурожаатда айтилган сув иншооти насоси бир йил аввал носозлиги туфайли аҳолига тоза ичимлик суви тарқатилиши тўхтаган. Янги насос Тошлоқ тумани "Сувтаъминоти" МЧЖ томонидан ўрнатилди. Тоза ичимлик суви аҳолига етказилиб, "Сувтаъминоти" МЧЖ билан шартномаларни имзолаш ишлари олиб борилмоқда.\nЯккавут маҳалла фуқаролар йиғиниди 485 та хонадонда 2800 дан зиёд аҳоли яшайди. Маҳалла фуқаролар йиғинидаги 130 дан ортиқ хонадон 2015 йилда, жорий йил август ойида эса яна 70 та хонадон тоза ичимлик суви билан таъминланган.\nЖорий таъмирдан чиқарилган сув иншооти билан 300 га яқин хонадон сув билан таъминланди.\nШу ўринда таъкидлаш жоизки, туман ҳокими ташаббуси билан ҳудудларда аҳолининг ичимлик суви билан таъминланганлик даражаси ўрганиб чиқилган бўлиб, шу кунга қадар 15 километр сув тармоғи тортилиб 2300 га яқин хонадонлар тоза ичимлик суви билан таъминланди. Шунингдек бугунги кунда "Сувтаъминоти" МЧЖ томонидан маҳаллий бюджет маблағлари ҳисобига Заркент, Қумариқ ва Терактаги маҳалла фуқаролар йиғинида 5 километр тоза ичимлик суви тармоғини тортиш ишлари олиб борилмоқда. Бу билан ҳудуддаги 400 га яқин хонадонларга тоза ичимлик суви тармоғи етиб боради.\nТошлоқ тумани ҳокимлиги Ахборот хизмати туман ҳокимлиги томонидан аҳолини тоза ичимлик суви билан таъминлашда "Сувтаъминоти" МЧЖ учун етарлича тармоқ трубалари ва бошқа шарт-шароитлар яратиб берилаётганлигини маълум қилади.


Савдо ошириш ва айланмасини камайтириш: сотувчилар учун онлайн ўқитиш тизимини қандай яратиш керакбўлими ходимларини ривожлантиради\nСавдо ошириш ва айланмасини камайтириш: сотувчилар учун онлайн ўқитиш тизимини қандай яратиш керак\nCozy Home чакана савдо тармоғи Россия бозорига 2015 йилда чойшаб, уй кийимлари ва уй безаклари билан кириб келди. Биринчи йилда Москва ва минтақада 12 моно-бренд дўкони очилди. Карантин эълон қилинган пайтгача суръат кейинги йилларда сақланиб қолди: ҳар икки ойда бир ёки иккита янги дўконлар иш бошлаган эди. Ҳозир тармоқда Россиянинг 24 шаҳрида 62 та дўкон мавжуд.\nФаол ўсиш ўз оқибатларини келтириб чиқарди: компанияда қабул қилинган ўқув тизими - сайёр мастер-классларга ташриф буюриш - «ишламай» бошлади. Мураббийи компаниянинг барча дўконларини бориб келишга улгурмаган. Кейин мастер-класслар онлайн курслар билан алмаштирилди. Икки йил ичида кадрлар алмашинуви икки баравар камайди ва савдо режаси 6 фоизга барқарор равишда оширилди.\nКадрлар бўйича маслаҳатчи Ирина Крутских бу қандай содир бўлганлигини айтиб берди.\nЭски ўқув тизими ишламай қолди\nCozy Home-да биринчи кундан бошлаб махсус ёлланган мураббий сотувчиларни ўқитиш билан шуғулланган. Унинг иши қуйидагича тузилган эди: ҳар куни у янги пунктга бориб ва у ерда савдо ходимлари билан биргаликда мижозларга хизмат кўрсатган. Савдо-сотиқни қандай амалга оширишни кўрсатишда мураббий ўз мисолидан фойдаланган.\nЎқув бўлими юкни кўтаролмади. Ҳар йили тармоғ 10-12 дўкон билан «ўсди». География ҳам кенгайди: дўконлар Саратов, Самара, Волгоград ва бошқа вилоятларда пайдо бўлди. Пойтахтда яшаган мураббий барча Cozy Home дўконларига боришга улгурмаган. 2018 йилга келиб у Москвадаги барча дўконларига боришга ҳам улгурмаган - у 20 дан 15 дўконларни айланиб чиқган.\nИрина Крутских, Cozy Home компаниясининг кадрлар бўйича маслаҳатчиси\nДўкон директорлари мураббийлар ўрнига ишладилар. Улар почта орқали ўқув материалларини олишган ва янги ходимларни ўқитиш учун фойдаландилар. Ҳар бир директор яхши ўқитувчи эмас эди. Натижада, янги келганлар кўпинча тўлиқ ассортимент ва хизмат кўрсатиш стандартларини билмасдан ишлашга киришдилар.\nХизмат кўрсатиш сифати ва даромадни йўқотмаслик учун биз янги ўқув тизимини яратишга қарор қилдик. Бизнинг бизнесимизнинг ўзига хос жиҳатлари учун фақат битта ўқитиш формати мос эди - масофавий ўқитиш. 2018 йилда биз платформани танладик ва онлайн курслар тайёрлашни бошладик.\nНима учун iSpring онлайн таълим учун танланган\nПлатформани ўтказиб юбормаслик учун биз ўқувчилар рўйхатини туздик. У кўплаб нарсаларни ўз ичига олди - нархдан интерфейсгача. Шундай қилиб, биз бозорда мавжуд бўлган ечимларни холисона баҳолаб, уларни биз учун муҳим мезонларга мувофиқ ўрганиб чиқдик.\nБиз 5 хил ечимларни синаб кўрдик. iSpring Learn-ни танландик. Нега биз уларни танладик:\nЎқишни тезкор бошлаш. iSpring Learn-да иш бошлаш учун сизга фақат интернетга кириш керак. Фойдаланувчи номи ва паролни ўйлаб топиб - сиз синфдасиз, курсларни юклаб олинг ва уларни жамоага тайинланг. Биз ўқитишни бошлаш ва ходимларни рўйхатдан ўтказиш учун бир кун вақт сарфладик.\nБизнес-мураббий платформани бошқариши мумкин. iSpring Learn-ни қўллаб-қувватлаш ва бошқариш учун техник ходимлар керак эмас, бу содда ва тушунарли. Бу муҳим мезон, чунки тизимни мен бошқараман - техник маълумотларга эга бўлмаган мутахассис.\niSpring Learn интуитив интерфейсга эга. Ўқишни тайинлаш ва ҳисоботларни юклаш учун дастурчининг ёрдами керак эмас\nБатафсил таҳлил тизими. Турли хил вазифалар учун фақат 14 турдаги ҳисобот мавжуд - ҳар бир ходим учун умумий хулосадан тортиб то батафсил статистикага қадар. Биз ҳар бир филиалдаги машғулотлар даражасини реал вақт режимида кузатиб боришимиз, ходимларнинг оғриқли нуқталарини излашимиз ва уларни йўқ қилишимиз мумкин, шунда жамоа энг юқори чўққисида ишлайди.\nPowerPoint асосидаги курслар конструктори. Унинг ёрдами билан тақдимотдан видео ва анимация билан курс йиғиш мумкин. Бу биз учун жуда муҳим эди, чунки HR-бўлими - ман ва иккита методист - курсларни ишлаб чиқишда қатнашган эдик.\niSpring Suite курс конструкторида PowerPoint тақдимотини яратиш каби осон\nОнлайн таълим ишга мослашувда тезлашишга ва сотишни оширишга ёрдам берди\nБизнинг вазифамиз барча дўконлар учун умумий ўқув дастури билан билимлар базасини яратиш эди. Бу, қаерда жойлашганлигидан қатъи назар, тармоқнинг ҳар бир нуқтасида - кўп миллионли пойтахтда ёки 100 минг аҳолиси бўлган шаҳарда хизматни юқори даражада ушлаб туришга имкон беради.\nWelcome-курси мослашиш вақтини 4 ҳафтадан 2 ҳафтагача қисқартирди\nОлдин қандай эди. Янги келган ходимлар ҳамкасбларидан, директорлардан ва корпоратив рисолалардан маълумот олишган. Ҳар бир дўконда янги ходимнинг мослашиши бир ой давом этган.\nҲозир қандай. Бизда янги ходимлар учун муҳим бўлган маълумотларни электрон курсга тўпладик, уларни исталган вақтда планшет ва телефон орқали кўриш мумкин.\nКурсдан янги бошланувчилар компания тарихи, корпоратив қадриятлар ва иш стандартлари ҳақида билиб оладилар\nОнлайн курс туфайли янги ходимлар катта ҳамкасбларни чалғитишни тўхтатдилар - улар ўзларининг кўп саволларига жавобларни ўқув порталида топадилар.\nНатижа. Курс янги ходимларнинг мослашишини икки ҳафтага камайтиришга ёрдам берди. Биринчи ойнинг охирига келиб улар савдо-сотиқ қилишни мувафақиятл бошлайдилар. Бу кадрлар алмашинуви даражасига таъсир кўрсатди: янги сотувчилар ишдан бўшаб кетиш холатлари икки бараварга камайди.\nОзиқ-овқат курси янги келган ходимларга 1500 СКЮни эслаб қолишга ёрдам берди.\nОлдин қандай эди. Савдо тармоғи 1500 та маҳсулотни сотади: чойшабдан косметика маҳсулотларига қадар. Янги сотувчилар ассортиментни қоғозли каталогларда кўриб чиқмоқдалар. Бундай ҳажмдаги маълумотларни сизнинг бошингизда сақлаш қийин.\nНатижада, харидорга кўпинча маҳсулотнинг нотўғри хусусиятлари айтилган ёки бир тўшак тўпламининг бошқасидан қандай фарқ қилишини тушунтириб беролмаган.\nҲозир қандай. Сотувчилар учун электрон маҳсулотлар каталоги тўпланган. Интернетга уланмасдан ҳам у планшет ва телефонда ишлайди.\nСотувчи каталогдаги артикулни ёзиб ва керакли маҳсулот ҳақидаги маълумотларни ўқийди: хусусиятлари, парвариш қилиш тамойиллари, бошқа моделлардан фарқи. Бу мижозга тезда маслаҳат беришга ва сотиш учун ёпилишга ёрдам беради.\nНатижа. Ассортиментни яхши билган ҳолда, янги келганлар ўзларини ишончли ҳис қилишади: улар маҳсулотни юқори сифат билан тақдим этадилар, мижознинг эҳтиёжларини аниқлайдилар ва савдо-сотиқни амалга оширадилар. Бу кўпчиликка биринчи ойда режани бажаришга имкон берди.\nВидеокурс мижоз билан тўғри ишлашни ўргатади\nОлдин қандай эди. Савдо ходимларига мураббий ёки директор мижоз билан ишлашни ўргатган. Улар иложи борича ўргатишган. Хизмат бундан азият чекди. Масалан, битта дўконда сотувчилар мижоз билан тўловни амалга ошириш учун кассага келгандагина ишлай бошладилар. Бошқа дўконда мижоз меҳмон сифатида кутиб олинди ва керакли маҳсулотни тезда топишда ёрдам берди.\nҲозир қандай. Биз видео дарслик яратдик ва уни ўқув порталига юкладик. У савдо-сотиқнинг барча босқичларини ўз ичига олади: алоқа ўрнатишдан тортиб битимни якунлашгача. 62 дўконнинг ходимлари худди шу стандартлар бўйича ўқишади.\nЯнги ходимлар учун маълумотни ўзлаштиришни осонлаштириш учун биз уни қисқа видеофилмлар шаклида амалга оширдик. Мутахассислар Cozy Home-ни тажрибали сотувчилар эди. Видеолар iSpring Suite-да таҳрирланган.\nНатижа. Янги ходимлар Cozy Home-нинг энг яхши амалиётларини тезроқ ўрганадилар ва ишда қўллашди. Барча сотувчилар бир хил стандартга мувофиқ ишлайди.\nТренажерлар сотиш кўникмаларини амалда қўллашга ёрдам беради\nЭътирозлар билан ишлашни ва мижозни тезда керакли ҳаракатга олиб боришни ўрганиш учун биз суҳбат тренажеридан фойдаланишни бошладик.\nТренажер - бу мижоз билан суҳбатга тақлид қилиш. Сотувчи таклиф қилинганлардан нусхасини танлайди ва мижоздан «дастурлаштирилган» жавоб олади.\nТренажер сотувчиларга сценарийни эслаб қолишларига ва битимни бузиш хавфисиз саволларга қандай тўғри жавоб беришни ўрганишга ёрдам беради\nМулоқот тренажери ёрдамида менежерлар мен доимий равишда такомиллаштирадиган тизимда сотадилар. Тренажерсиз - илҳомга қараб сотишади.\nНатижа. Савдо курси ва тренажерлар сотувчиларга мижозларнинг стандарт вазиятларини мукаммал даражада ишлаб чиқишда ёрдам берди. Олти ой ўтгач, дўконлар савдо режасини барқарор равишда 4-6 фоизга ошириб юборишни бошлади. Қисман бунга ўқув қўлланмани қайта юклаш сабаб бўлди.\nЎқув натижаларини қандай текширамиз\nОнлайн курслар синов муддати давомида асосий машғулотлардир. Уларни ўрганиш учун бир ой вақт берилади. Белгиланган муддатни ўтказиб юбормаслик учун янги бошланувчилар ҳар икки кунда камида битта бўлимдан ўтишлари керак.\nСинов. Ҳар бир дарс охирида тест мавжуд. Бу сотувчиларга материални мустаҳкамлашда ёрдам беради ва биз унинг қанчалик яхши ўрганилганлигини ва ходимнинг қайси фикрларини тушунмаслигини тушунамиз.\nВазифаларни ҳал қилиш учун вақтни чекламаймиз. Биз ходимнинг жавоблари ҳақида ўйлаш учун етарли вақт бўлишини хоҳлаймиз. Шундай қилиб, маълумот узоқ вақт давомида «сақланиб қолиши» эҳтимоли катта\nКейслар. Курсдан сўнг сотувчи iSping Learn-да топшириқни бажариши керак. Бу амалдаги ҳақиқий воқеа. Масалан, мижозга содиқлик картасини бериш ёки қўшимча маҳсулотни сотиш керак. Кейслар, ходимнинг мавзуни қанчалик яхши тушунишини англашга ёрдам беради.\nСотувчилар кейслар бўш вақтларида ҳал қилишади - улар ўзларининг ҳаракатлар версиясини ўқув порталига ёзадилар. Мен ҳар бир янги вазифа ҳақида телефонимга хабарнома оламан. Мен дарҳол iSpring Learn-га кириб, уй вазифасини текшириб, фикр-мулоҳаза билдиришим мумкин\niSpring Learn-даги таҳлил. Тизим жамоанинг ривожланишини аниқ ҳисоботларда кўрсатади. Биз ҳар бир менежернинг ўсиш зоналарини кўрамиз, унинг натижаларини савдо кўрсаткичлари билан таққослашимиз ва чора кўришимиз мумкин.\niSpring Learn ҳисоботлари дарҳол ўқишнинг умумий йўналишини кўрсатади: қанча материаллар ўтган, қанчалари ҳали бошланмаган ёки муддати ўтган. Қуйида ҳар бир ходимнинг ютуқлари келтирилган\nСирли харидорлар ойига бир марта дўконларга ташриф буюриб, ходимларнинг ишини 13 мезон бўйича баҳолайдилар: сотувчининг ташқи кўринишидан кассадаги хизматгача.\nХаридорнинг сирли мулоҳазалари ўқув дастурини такомиллаштиришга ёрдам беради. Масалан, сотувчилар кўпинча бир хил хатога йўл қўйишини билиб олдик: улар мижознинг эҳтиёжларини тўлиқ аниқламасдан маҳсулотни тақдим этадилар. Буни тузатиш учун биз савдо курсига қўшимча бўлим киритдик.\nСирли харидорлар сотувчилар фаолиятини 13 мезон бўйича баҳолайдилар\nНатижа. Онлайн таълим сирли харидлар рейтингига ижобий таъсир кўрсатди. 2018 йил охирида бу кўрсаткич 86%, 2019 йил охирида - 92% ни ташкил этди.\nБиз қандай курсларни яратамиз\nБиз 2018 йилда онлайн тренингни бошладик. Шу вақт ичида биз iSpring Suite-да 25 та ўқув материалини яратдик. Сотишдан ташқари биз ходимларга вақтни бошқариш, мураббийлик, режалаштириш ва лойиҳаларни бошқаришни ўргатамиз. Биз дўкон директори лавозимига захирадаги энг яхшисини оламиз.\nҚуйида мен методистимиз iSpring Suite-да бирлаштирилган иккита курсни намойиш этаман.\nБиз қандай натижаларга эришдик\niSpring бизга Россиядаги ҳар бир дўкондаги ҳар бир ходимга мурожаат қилишда ёрдам берди. Бугунги кунда биз бир вақтнинг ўзида 62 савдо шохобчаларида 300 сотувчини ўқитмоқдамиз. Бу бизга нима берди?\nЯнги келаган ходимлар ассортиментни мукаммал билишади. Cozy Home сотувчилари ишнинг биринчи ойида дўконнинг ассортиментини тўлиқ ўрганадилар ва савдо усулларини ўзлаштирадилар. Бу тўғридан-тўғри компаниянинг молиявий натижаларига таъсир қилади - савдо режаси доимий равишда 4-6 фоизга ошиб боради.\nСирли харидлар даражаси 92% га етди. Онлайн таълим бошлангандан сўнг Россиянинг 24 та шаҳри сотувчилари ягона стандарт бўйича ишлай бошладилар. Бу бизга хизмат кўрсатиш сифатини бир хил даражада сақлашга имкон берди.\nИкки йил ичида кадрлар алмашинуви 42 % камайди. Бунга мослашув жараёнининг тезлашиши таъсир кўрсатди - онлайн курслар туфайли янги келганлар тезда ишга қўшилиб, биринчи ойда бошқа сотувчилар даражасида ишлай бошлайдилар.\nРежалар менежерлар учун курсларга йўналтирилган. Кейинги қаторда суҳбатлашиш, мослашувни ташкил қилиш, етакчини ривожлантириш ва бошқалар бўйича курслар мавжуд.


Гўзал қироатнинг 10 усули\nҲадиси шарифлардан маълумки, мусулмон киши Қуръон тиловат қилганда овозини имкон қадар гўзал қилиши керак. Гўзал тиловат қилиш баъзиларда табиий-туғма қобилият бўлади. Бу дегани, бошқалар чиройли қироат қила олмайдилар, дегани эмас. Аллоҳ муяссар қилган ҳар кимса тиловатини гўзал қилиш имконига эга. Барча ишларда бўлгани каби бу борада ҳам сабабларнинг тадоригини кўриш талаб этилади. Зеро, «Тоққа чиқмасанг, дўлона қайда?..»\n1. Қуръони Карим тажвидини мукаммал ва тўғри шаклда ўрганиш. Бунда ҳарфларнинг махражи ва сифатларини аниқ билиб олиш ва барча ҳарфларга ўз ҳаққини бериб тиловат қилиш лозим ҳисобланади.\n2. Одатий тарзда тиловат қилиб туриш. Бу тажвидни яхшилашга хизмат қилади.\n3. Тажвидга моҳир қориларни тинглаш ва имкон қадар тақлидий услубда ўқиш. Бу киши ўз қироатини шакллантириб олгунча бўлган босқичдир. Биламизки, ҳеч ким онадан мукаммал-гўзал қироат соҳиби бўлиб туғилмайди. Зеро, таълимда тақлидий йўналиш яхши самара беради.\n4. Ўз овозининг йўғон ёки ингичкалигини аниқлаш. Бу нарса, қироат ҳосил қилишда кимга тақлид қилиш лозимлигини аниқлашга ёрдам беради.\n5. Ўз овозини ёзиб тинглаш. Бу билан тинглашда тажвидий хатоларга ҳамда ўзи тақлид қилаётган қорининг услубига қай даражада амал қилаётганига аҳамият қаратади.\n6. Нафас машқларини бажариш. Албатта, товуш, оҳанг ўпкадан чиқаётган ҳаво оқимидан ҳосил бўлади. Бу ҳаво қанчалик етарли ва тўғри идора қилинса, овоз гўзаллашаверади. Шу ўринда айтиб ўтиш керакки, соҳа олимларининг таъкидлашича, инсоннинг нафас қопи аслида ўпка эмас, балки қорин ҳисобланар экан. Қолаверса, Пайғамбаримиз соллаллоҳу алайҳи васалламининг овқатланиш борасида берган тавсияларида бу нарса ўз тасдиғини топган.\n7. Овоз аъзоларига аҳамият қаратиш. Бунда ўта иссиқ ва совуқ ичимликларни истеъмол қилишдан сақланиш керак бўлади. Одатий тарзда асални, зайтун каби табиий ёғларни истеъмол қилиш ҳам яхши фойда беради.\n8. Оғиз билан нафас олмаслик. Оғиз билан нафас олиш туфайли томоқ ва оғиз бўшлиғининг қуриб қолиши натижасида овозда турли муаммолар келиб чиқиши кузатилади.\n9. Баланд овозда бақириб тиловат қилишдан сақланиш. Негаки, бу ҳолатда гапириш овоз пайчаларининг қаттиқ толиқишига олиб келади.\n10. Кунлик маълум вақтда бурун билан қорин қисмига нафас олиб, оғиз билан чиқариш. Бу амалиёт тиловат вақтида овозни идора қилиш кўникмасини оширади.\nЮқорида айтиб ўтилган маълумотлар тажриба ва турли мулоҳазалар натижасидир. Энг олий натижани Аллоҳ беради. Юқоридаги сабабларни қилиш билан биргаликда энг асосий сабаб сифатида Аллоҳ таолодан гўзал овоз сўраб дуо қилишни унутмаслик керак.\nСалоҳиддин Қурбонов тайёрлади.